hotchpotch/miracl-hf-unified huggingface dataset:
స్త్రీవాద వ్యతిరేకత
స్త్రీవాద వ్యతిరేకత (ఆంగ్లం: ) అనగా ప్రపంచవ్యాప్తంగా స్త్రీవాదం పట్ల నెలకొన్న వ్యతిరేకత. వివిధ సమయాలలో వివిధ సంస్కృతులలో ఇది వివిధ రూపాలని సంతరించుకొన్నది. 18వ శతాబ్దపు అంతం, 19వ శతాబ్దపు ప్రారంభంలో స్త్రీ ఎన్నికలలో పాలుపంచుకోవటాన్ని నిరసించటం ఒక ఉదాహరణ కాగా, 20వ శతాబ్దంలో సమాన హక్కుల సవరణలని వ్యతిరేకించటం మరొక ఉదాహరణ. స్త్రీ హక్కుల పై సర్వసాధారణంగా నెలకొని ఉన్న విరోధ భావము దీనికి ఒక కారణం కాగా, పురుషాధిక్య ప్రపంచం, సంఘంలో స్త్రీ నిత్యం ఎదుర్కొనే ప్రతికూలతలు అసంబద్ధమైనవని, అతిశయోక్తిగా చెప్పబడుతున్నవని లేదా స్త్రీవాద ఉద్యమం పురుష ద్వేషాన్ని ప్రోత్సహిస్తుందని, పురుష జాతికి హాని తలపెడుతుందని లేదా పురుష జాతిని అణచివేస్తుందనే భావనలు నెలకొని ఉండటం మరొక కారణం.
స్త్రీవాద సామాజిక శాస్త్రవేత్త ఐన మైఖేల్ ఫ్లడ్ స్త్రీవాద వ్యతిరేక భావజాలం, తాను స్త్రీవాద సాధారణ సిద్ధాంతాలుగా పరిగణించే ఈ క్రింది మూడింటిలో కనీసం ఒక్కదానిని తిరస్కరిస్తుంది.పురుషుజాతి పై అధ్యాయనాలని చేసే మైఖేల్ కిమ్మెల్ స్త్రీవాద వ్యతిరేకతను "స్త్రీ సమాన హక్కుల వ్యతిరేకత"గా పేర్కొన్నాడు. స్త్రీవాద వ్యతిరేకులు -- వ్యతిరేకిస్తారని తెలిపాడు.
మతపరమైన, సాంస్కృతిక కట్టుబాట్ల ఆధారంగా స్త్రీవాద వ్యతిరేకత వాదన నెలకొని ఉన్నదని, పుంసత్వం కలుషితం కాకుండా/దురాక్రమణకు గురి కాకుండా ఉండే కారణం వలనే స్త్రీవాద వ్యతిరేకతను తాము ముందుకు తీసుకెళుతున్నట్లు స్త్రీవాద వ్యతిరేక ప్రతిపాదితులు తెలుపుతారని మైఖేల్ కిమ్మెల్ తెలిపాడు. స్త్రీవాద వ్యతిరేకులు "సాంప్రదాయిక లింగభేదం సహజమైనది అని తప్పదని, బహుశా దైవమే ఈ విధంగా మంజూరు చేసినదేమో"నని అభిప్రాయపడతారని తెలిపాడు.
కెనడా కి చెందిన సామాజిక శాస్త్రవేత్తలు మెలిసా బ్లేయిస్ మరియు ఫ్రాన్సిస్ డుపయస్-డేరిలు స్త్రీవాద వ్యతిరేక ఆలోచన ప్రాథమికంగా పురుషవాదం యొక్క అతివాద రూపమని తెలిపారు. వీరి ప్రకారం స్త్రీవాద వ్యతిరేకత లో "సంఘంలో స్త్రీ పాత్రకి అధిక ప్రాముఖ్యతని ఇవ్వటంమే పురుషుల సంక్షోభానికి కారణమైనది" అనే భావన ఉంది. అయితే వీరే "సాంఘిక కోణంలో, సాంఘిక ఉద్యమాల కోణంలో మరియు స్త్రీజాతి పై అధ్యయనాల కోణంలో స్త్రీవాద వ్యతిరేకత పై జరిగిన పరిశోధనలు చాలా తక్కువ" అని తెలిపారు. అంటే స్త్రీవాద వ్యతిరేకత యొక్క పరిపూర్ణ భావజాలాన్ని అర్థం చేసుకోవటం అనేది ఇంకా అసంపూర్ణంగానే మిగిలిపోయింది.
స్త్రీ సంరక్షణ చట్టాల దుర్వినియోగానికి బలి అయిన రాజ్ పరా -
శ్వాస
శ్వాస అనేది ఊపిరితిత్తుల యొక్క లోపలికి మరియు బయటికి గాలిని, లేదా మొప్పలు వంటి ఇతర శ్వాస అవయవాల ద్వారా ఆక్సిజన్ను తరలించే ఒక ప్రక్రియ. శ్వాసను ఆంగ్లంలో బ్రీతింగ్ అంటారు. శ్వాస అర్థం ఊపిరితిత్తులచే కార్బన్ డయాక్సైడ్ (CO2) తొలగించి, ఆక్సిజన్ తీసుకోవడం, శక్తి ఉత్పత్తికి గ్లూకోజ్ తో పాటు వాయువు అవసరం. జంతువులు గాలిని నోరు లేదా ముక్కు నుండి లోపలికి మరియు బయటకు పోనిచ్చూ శ్వాసించడాన్ని లేదా ఊపిరిపీల్చుకోవడాన్ని శ్వాస అంటారు. శ్వాసించకుండా బ్రతకలేము. CO తొలగించడం తప్పనిసరి, ఎందుకనగా ఇది ఒక వ్యర్థ ఉత్పత్తి మరియు CO అనేది చాలా ఎక్కువ విషపూరితమైనది. జీవులలోని ఊపిరితిత్తులలో ఉచ్చ్వాస మరియు నిచ్వాస రెండూ జరుగుతుంటాయి, శ్వాసను వాయుప్రసారం అని కూడా అంటారు. జీవితం కొనసాగటానికి అవసరమైన శరీరధర్మ శ్వాసక్రియ యొక్క ఒక భాగం శ్వాస.
మద్దూరి వేంకటరమణమ్మ
మద్దూరి వేంకటరమణమ్మ ప్రముఖ స్వాతంత్ర్య సమరయోధురాలు.
ఆమె మార్చి 2 1906 న పెద్దాపురం లో కొల్లూరి కామేశ్వరమ్మ, బ్రహ్మాజీ రామశర్మలకు జన్మించింది. ఆమె భర్త అనేక సేవా కార్యక్రమాలలో పాల్గొనేవాడు. స్వాతంత్ర్య పోరాటంలో జైలు శిక్షను అనుభవించింది. ఆమె మరది గారు సమాజ సేవకుడు మరియు సీతానగరంలో మహిళల సంక్షేమం కోసం ఉన్న ఆశ్రమంలొ ఎక్కువగా సేవా కార్యక్రమాలు చేసేవాడు. ఆమె విదేశీ వస్తు బహిష్కరణ ఉద్యమంలో భాగంగా 1932లో రాజమండ్రి లో బట్టల దుకాణాల ముందు విదేశీ దుస్తుల బహిష్కరణ ఉద్యమం చేపట్టింది. వెల్లూరు మరియు కనమర్రు జైళ్ళలో 6 నెలల జైలుశిక్ష అనుభవించింది.రాత్రి సమయాలలో రహస్య సమావేశాలను నిర్వహించి, సాటి మహిళల్లో దేశభక్తిని ప్రేరేపించిన ప్రాతః స్మరణీయురాలు. ఆమె తన 37 సంవత్సరాల వయస్సులో తన భర్త జైలులో ఉన్న సమయంలో 1943 జనవరి 6న మరణించింది. వీరి సోదరుడు కె. ఎస్. శాస్త్రి విశాఖకు చెందిన స్వాతంత్ర్య సమరయోధుడు.
గుజ్జు నాగరత్నం
గుజ్జు నాగరత్నం భారత స్వాతంత్ర్య సమరయోధురాలు.
ఆమె 1915 లో వెంకటరత్నం మరియు భ్రమరాంబ దంపతులకు నిడదవోలులో జన్మించారు. ఆమె భర్త వెంకటరావు స్వాతంత్ర్య సమరయోధుడు. ఆయన సహకారంతో విదేశీ వస్త్ర బహిష్కరణ ఉద్యమంలో పాల్గొన్నారు.
డా.బ్రహ్మజోస్యుల సుబ్రహ్మణ్యం గారి ప్రోత్సాహంతో రాజమండ్రి లోని రాజవీధిలో, పందిరి వీరన్న కొట్లకు ఎదురుగా ఖద్దరు వస్త్ర దుకాణం నిర్వహించారు. పట్టణం లోని అనేక వీధులలోనూ, పరిసర గ్రామాలలోనూ, నాగరత్నం గారు స్త్రీలతో కలసి విదేశీ వస్తు దహనం, ఖద్దరు అమ్మకం వంటి కార్యాలలో చురుకుగా పాల్గొన్నారు. ఉప్పు సత్యాగ్రహం, స్త్రీల డిక్టేటర్ల సమావేశంలో పాల్గొన్నందున 1932,1933 సంవత్సరములలో ఏలూరు, గుంటూరు సబ్ జైళ్ళలోనూ, వెల్లూరు కన్ననూరు జైళ్లలోనూ 16 నెలల కఠిన శిక్షను అనుభవించారు. వైశ్యసేవా సదనంలో హరిజనులచే నూతి నీటిని త్రాగించారు.
ఎల్లాప్రగడ సీతాకుమారి
ఎల్లాప్రగడ సీతాకుమారి ప్రముఖ కథా రచయిత్రి, స్వాతంత్ర్య సమరయోధురాలు.ఆమె ఆంధ్రప్రదేశ్ మాజీ శాసనసభ్యులు.
ఆమె జనవరి 1 1911 న బాపట్ల లో జన్మించారు. ఆమె హైదరాబాద్ లో ఉంటూ ఆంధ్రుల అభ్యున్నతికి తోడ్పడ్డారు.సికింద్రాబాద్ కీస్ బాలికా విద్యాలయం లో చదివి విద్వాన్ పరీక్ష రాసి ఉత్తీర్ణులై తెలుగు పండితురాలుగా ఉద్యోగం చేసారు. ఆమె తన భర్త నారాయణరావుతో కలిసి 1926లో హైదరాబాదుకు తరలి వచ్చారు. నారాయణరావు హైదరాబాదులో ”ఆంధ్రా బుక్‌ హౌజ్‌” పేరుతో తెలుగు పుస్తకాల దుకాణాన్ని నడిపేవారు. అప్పటినుంచి ఆమె జీవితం ఇక్కడి తెలంగాణా సాంస్కృతిక ఉద్యమాలతో మమేకమైంది.
సీతాకుమారి నిజామాంధ్ర మహాసభలలో చురుకుగా పాల్గొన్నారు. సీతాకుమారి నిజామాంధ్ర మహాసభలలో చురుకుగా పాల్గొన్నారు. ఆంధ్రమహిళా సభలను నిర్వహించారు. మూడవ, పదకొండవ ఆంధ్రమహిళా సభలకు అధ్యక్షతా స్థానాన్ని అలంకరించారు. జాతీయోద్యమ కాలం లో హైదరాబాద్ లో ఖాదీ వస్త్రాల అమ్మకం , ప్రచారం విస్తృతంగా చేశారు. 1934నిజాం రాష్ట్ర ఆంధ్ర మహాసభకు అధ్యక్షత వహించారు. హైదరాబాద్ లో ఆంధ్ర యువతీ మండలి స్థాపనలో భాగస్వాములయ్యారు ."ఆంధ్ర" అనే మాటను తెలంగాణా ప్రాంతం లో విస్తృతంగా ప్రచారం చేయటానికి విస్తృత ప్రయత్నం చేశారు. చిక్కడ పల్లి "ప్రమదావనం" స్తాపకురాలై ప్రమదల సేవలో చొరవ చూపారు .
స్త్రీ విద్య ,మహిళా స్వాతంత్ర్యం , వరకట్న నిషేధం , వితంతు వివాహం మొదలైన విషయాలపై తీవ్ర కృషి చేశారు . నిజాం నిరంకుశ పాలనలో "అక్కిరెడ్డిపల్లి" గ్రామం లో జరిగిన స్త్రీ ల అత్యాచారాలపై విచారణ జరిపే సంఘంలో సభ్యురాలైనారు .అత్యాచారం జరిగిన అన్ని ప్రాంతాల్లో పర్యటించి స్త్రీలకు ధైర్యం చెప్పారు సీతాదేవి. అనాధలకు వితంతువులకు భర్తలు వదిలేసిన భార్యలకు ఆశ్రయం కల్పించి ఆదుకొన్నారు. ఆంధ్ర , తెలంగాణా రాష్ట్రాలను ఏకీకృతం చేసి విశాలాంధ్ర ఎర్పడాలన్ను ఉద్యమం లో కీలక పాత్ర పోషించారు. నిజామాబాద్ జిల్లా బాన్స్ వాడ నియోజక వర్గం నుంచి పోటీలేకుండా 1957లో ఆంధ్ర ప్రదేశ్ శాసన సభ కు ఎన్నికయ్యారు. ఆంధ్రులకు సంబంధించిన అన్ని ఉద్యమాలలో ముందు ఉండి నడిపించారు. సాంఘిక, రాజకీయ, సారస్వత రంగాలలో విశేషంగా కృషి చేశారు. తెలంగాణా ఆంధ్రోధ్యమంలో ప్రముఖ పాత్ర వహించారు. స్త్రీల కోసం "ఆంధ్ర సోదరీ సమాజము" స్థాపించారు. ఇదే తర్వాతికాలంలో "ఆంధ్ర యువతీ మండలి" గా రూపుదిద్దుకొంది. ఇదేగాక ప్రత్యేకంగా తెలంగాణా మహిళా సమితిని కూడా నడిపారు. నిజాం రాష్ట్ర విమోచనానంతరం, విశాలాంధ్ర ఏర్పడిన తర్వాత 1957లో ఆమె "బాన్సువాడా" నుంచి పోటీ లేకుండా రాష్ట్ర శాసనసభా సభ్యులుగా ఎన్నికైనారు.
అమ్మోనియం సల్ఫమేట్
అమ్మోనియం సల్ఫమేట్ (Ammonium sulfamate) ఒకరసాయన సమ్మేళన పదార్థం.దీనిని బ్రిటిష్ ఆంగ్లంలో Ammonium sulphamate అను అక్షర క్రమంలో వ్రాయుదురు.ఈ సమ్మేళనాన్ని అమ్మోనియం
అమిడోసల్ఫోనేట్ ( Ammonium amidosulfonate) అనియు, అమ్మేట్ హైర్బిసైడ్ ( Ammate herbicide) అని కూడా అంటారు.ఇది అమ్మోనియం యొక్క సల్ఫర్ లవణం
అమ్మోనియం సల్ఫమేట్ తెల్లని స్పటిక ఘనపదార్థం.ఇది నీటిలో త్వరగా కరుగుతుంది. ఆర్ద్రతాకర్షక (చెమ్మను/తేమను పీల్చుకొను) లక్షణం కలిగియున్నది.ఈ సంయోగ పదార్థం యొక్కఅణుభారం 114.125 గ్రాములు/మోల్. అమ్మోనియం సల్ఫమేట్ యొక్క సాంద్రత 1.8 గ్రాములు/సెం.మీ . ఈ సంయోగ పదార్థం ద్రవీభవన స్థానం131 °C (268 °F; 404 K, మరియు బాష్పిభవన స్థానం 160 °C (320 °F; 433 K), ఈఉష్ణోగ్రత వద్ద అమ్మోనియం సల్ఫమేట్ వియోగం చెందును. గ్లైకోల్ ఫార్మమైడ్ మరియు గ్లిజరాల్ లో కరుగును. మిథనాల్. ఈథర్ n అక్టనాల్ లో కరుగదు.
అమ్మోనియ మరియు సల్ఫమిక్ ఆమ్లాల సంయోగం చర్య వలన అమ్మోనియం సల్ఫమేట్ ఉత్పత్తి అగును.
అమ్మోనియం సల్ఫమేట్ ను గుల్మనాశని (herbicide) వినియోగిస్తారు. అమ్మోనియం సల్ఫమేట్‌ను చేవగల కలుపుమొక్కలు, మోడు, వుండ్రకంప, కోరిందకంప, గచ్చతీగె మొదలైన ముండ్లచెట్లను నాశనం చేయుటకు, వాటి పెరుగుదలను అరికట్టుటకు . గుల్మనాశని (herbicide) గా ఉపయోగిస్తారు.
పచ్సిరొట్టఎరువు త్వరగా వర్థకం అగుటకు అమ్మోనియం సల్ఫమేట్ ని ఉపయోగిస్తారు.
జ్వాల విలంబినిగా, జ్వాలనిరోధకం (flame retardant) గా వాడెదరు.
ఎలక్ట్రో ప్లేటింగ్ లో ప్లాస్టి సైజరుగా ఉపయోగిస్తారు
ప్రయోగ శాలలో పరీక్షక పదార్థంగా రసాయనంగా ఉపయోగిస్తారు
థాయ్ ఎయిర్ వేస్ ఇంటర్నేషనల్ పబ్లిక్ కంపెనీ లిమిటెడ్
థాయిలాండ్ దేశం యొక్క ప్రధాన వైమానిక సంస్థ.
స్టార్ అలయెన్స్ లో థాయ్ వ్యవస్థాపక సభ్యురాలు. థాయ్ సంస్థకు చవక ధరల వైమానిక సంస్థగా పేరున్న నోక్ ఎయిర్ లోనూ 49% వాటా ఉంది. అంతేగాకుండా థాయ్ స్మైల్ పేరుతో 2012 మధ్య కాలంలో ప్రాంతీయ వైమానిక సంస్థను థాయ్ సంస్థ ఆరంభించింది. 
థాయ్ ప్రస్తుతం బ్యాంకాక్ యునైడెట్ మరియు రెడ్ బుల్ రేసింగ్ లకు అధికారిక స్పాన్సర్ గా ఉంది.
థాయ్ ఎయిర్ వేస్ మూలాలు 1960లోనే ఉన్నాయి. అప్పట్లో స్కాండనేవియన్ ఎయిర్ లైన్స్ (ఎస్.ఎ.ఎస్.), థాయ్ ఎయిర్ వేస్ కంపెనీ (థాయ్:เดินอากาศไทย) సంయుక్త భాగస్వామ్యంలో ఇది ఏర్పడింది. థాయ్ ఎయిర్ వేస్ కంపెనీకి ఉన్న దేశీయ విమాన సంస్థకు అంతర్జాతీయ శాఖను ఏర్పాటు చేయడంలో భాగంగా ఈ సంయుక్త భాగస్వామ్యాన్ని ఏర్పాటు చేశారు. దీనికి అవసరమైన అన్ని వనరులను ఎస్.ఎస్.ఎస్. సమకూర్చింది. 
ఈ వైమానిక సంస్థ తొలి రెవెన్యూ విమాన సేవలు 1960 మే 1నాడు, మొదటి అంతర్జాతీయ విమాన సేవలు 1971లో ప్రారంభమయ్యాయి. ఆ తర్వాత యూరప్, ఉత్తర అమెరికాకు ప్రారంభించారు.
1977 ఏప్రిల్ 1లో ఎస్.ఎ.ఎస్.కు ఈ సంస్థలో ఉన్న 15 శాతం వాటాలను థాయ్ లాండ్ ప్రభుత్వం కొనుగోలు చేసింది. దీంతో ఈ సంస్థ పూర్తిగా థాయ్ ప్రభుత్వ సంస్థగా మారిపోయింది. 1991 జూన్ 25లో ఈ సంస్థకు చెందిన, దేశీయ, అంతర్జాతీయ కార్యకలాపాలను విలీనం చేసి ప్రస్తత థాయ్ ఏయిర్ వేస్ ఇంటర్నేషనల్ గా మార్చారు.
ప్రధాన వ్యాసం:ఎయిర్ వేస్ గమ్యాలు
మే 2015 నాటికి థాయ్ ఎయిర్ వేస్ విమానాలు:[ఉత్తమమైన ఆధారాలు కావాల్సి ఉంది.]
ఎయిర్ బస్ ఎ320-200, ఎయిర్ బస్ ఎ330-300, ఎయిర్ బస్ ఎ350-900, ఎయిర్ బస్ ఎ380-800, బోయింగ్ 737-400, బోయింగ్ 747-400, బోయింగ్ 777-200, బోయింగ్ 777-200ఇఆర్, బోయింగ్ 777-300 ఇఆర్, బోయింగ్ 787-8, బోయింగ్ 787-9
థాయ్ సంస్థ ప్రయాణికులకు ఎలాంటి బోర్ లేకుండా ఇంట్రాక్టివ్ అవాడ్ (AVOD) విధానంతో పాటు పెద్ద తెరలు, టచ్ కంట్రోలు కమాండ్లతో కూడిన కొత్త సినిమాలు, ఆపాత మధురమైన సంగీతం, ప్రజాధరణ పొందిన టీవీ కార్యక్రమాలు వంటివెన్నో అందిస్తోంది. ఈ విధానంలో ప్రయాణికులు కొత్త భాషలు నేర్చుకోవడంతో పాటు, ధ్యానం వంటివి అభ్యసించవచ్చు. బ్యాంకాక్ నుంచి బయలు దేరే రాయల్ మొదటి తరగతి ప్రయాణికులకు ప్రత్యేకమైన 'చెఫ్ ఆన్ కాల్' సదుపాయం ఉంది. ముందుగా అభ్యర్థించి తమకు కావాల్సిన ప్రత్యేక మెనూ వంటలు తెప్పించుకోవచ్చు.
1967 జూన్ 30: థాయ్ ఏయిర్ వేస్ ఇంటర్నేషనల్ విమానం 601 భారీ తుఫాన్ కారణంగా కాయ్ టక్ విమానాశ్రయాన్ని సమీపిస్తుండగా ఓడరేవు నీటిని ఢీకొట్టిన ఘటనలో విమానంలో ఉన్న 80 మందిలో 24 మంది చనిపోయారు.
1990 నవంబరు 10: థాయ్ విమానం ఎయిర్ బస్ ఎ300-600 యాంగాన్ నుంచి డాన్ మాంగ్ అంతర్జాతీయ విమానాశ్రయానికి వస్తుండగా దుండగులు దారి మళ్లించేందుకు (హైజాకింగ్) కు ప్రయత్నించారు.
జులై 31, 1992: ఎయిర్ బస్ ఎ310-300 బ్యాంకాక్ నుంచి త్రిభువన్ అంతర్జాతీయ విమానాశ్రయానికి వస్తుండగా ఉత్తర ఖాడ్మండు సమీపంలో ఓ కొండ అంచుకు ఢీ కొట్టిన దుర్ఘటనలో 99 మంది ప్రయాణికులు 14 మంది విమాన సిబ్బంది దుర్మరణం చెందారు.
1998 డిసెంబరు 11: A310-200 విమానం భారీ వర్షంలో చిక్కుకుని ఒక వరిపొలంలో పడిపోయింది. విమానంలో ఉన్న 146 మందిలో 101 మంది చనిపోయారు.
ఇవి కాకుండా 1969 జూలై 9, 1973 మే 10, 1994 2001 అక్టోబరు 22 2013 మార్చి 3 సెప్టెంబరు 8 న కూడా ఈ సంస్థ విమానాలు ప్రమాదాలకు గురయ్యాయి.
అమ్మోనియం పెర్సల్ఫేట్
అమ్మోనియం పెర్సల్ఫేట్ (Ammonium persulfate) అనునది ఒక రసాయనిక సంయోగ పదార్థం.ఇది ఒక ఆకర్బన సమ్మెళనపదార్థం.ఈ సమ్మేళనం యొక్క రసాయనిక ఫార్ములా (NH)2SO. ఈ సంయోగ పదార్థాన్ని అమ్మోనియం పెరాక్సి డై సల్ఫేట్ ( Ammonium peroxydisulfate) అనికూడా అంటారు
అమ్మోనియం పెర్సల్ఫేట్ రంగులేని (తెల్లని) స్పటిక ఘన పదార్థం.కొన్ని సందార్భాలలో పసుపుగా కనిపించును.నీటిలో బాగా కరుగుతుంది. అమ్మోనియం పెర్సల్ఫేట్‌ శక్తివంతమైన ఆక్సీకరణ కారకం.
అమ్మోనియం పెర్సల్ఫేట్ యొక్క అణుభారం 228.18గ్రాములు/మోల్. ఈ సంయోగ పదార్థం యొక్క సాంద్రత 1.98గ్రాములు/సెం.మీ ద్రవీభవన స్థానం 120  °C, ఈ ఉష్ణోగ్రతవద్ద ఈ సమ్మేళన పదార్థం 
వియోగం చెందును. 20°Cవద్ద నీటిలో ఈ సంయోగ పదార్థం 100 మీ.లీ.80 గ్రాములు కరుగును.
అమ్మోనియం పెర్సల్ఫేట్ ను నీటిలో కరిగించినపుడు ఉష్ణగ్రాహక/ తాపచూషక (endothermic) చర్య వలన ఉష్ణోగ్రత తగ్గుతుంది.
ఎక్కువ ప్రవాహ సాంద్రత కలిగిన సల్ఫ్యూరిక్ ఆమ్లంలో ఉన్న గాఢ అమ్మోనియం సల్ఫేట్‌నువిద్యుద్విశ్లేషణ (electrolysis) చేసి అమ్మోనియం పెర్సల్ఫేట్‌ను తయారు చేయుదురు. ఈ ఉత్పత్తి విధానాన్ని మొదటగా హెచ్.మార్షల్ (H. Marshall) కనుగోన్నాడు.
అమ్మోనియం పెర్సల్ఫేట్ ఒక ఆక్సీకరణి (oxidizer ) మరియు ధాత్వంశం (Radical) యొక్క వనరుగా పనిచేస్తుంది.రాడికల్/ ధాత్వంశం అనగా ఒంటరి/జంటగాలేని వేలన్సీ ఎలక్ట్రాన్ లను కలిగిన ఒక అణువు లేదా పరమాణువు, లేదా అయాను.అమ్మోనియం పెర్సల్ఫేట్ ను పలు వ్యాపార ఉత్పత్తులలో ఉపయోగిస్తారు.
ఆల్కినుల పాలిమెరైజేసన్ (polymerization) చర్యలో అమ్మోనియం పెర్సల్ఫేట్ను ధాత్వంశం ప్రారంభకం (radical initiator) గా ఉపయోగిస్తారు. స్టేరెన్ బ్యుట డైన్ రబ్బరు (styrene-butadiene rubber) మరియు అమ్మోనియం పెర్సల్ఫేట్ పాలి టెట్రాఫ్లోరోఈథైలిన్ (polytetra fluoroethylene) లతయారిలో అమ్మోనియం పెర్సల్ఫేట్నుఉపయోగిస్తారు. ద్రావణంలో అమ్మోనియం పెర్సల్ఫేట్ డైఅనియాన్ విడిపోయి రాడికల్ లను విడుదల చేయును.
ఈ సల్ఫేట్ రాడికల్ ఆల్కిన్ తో కలిసి సల్ఫేట్ ఎస్టార్ (sulfate ester) రాడికల్ ను ఏర్పరచును.
అమ్మోనియం పెర్సల్ఫేట్ డైఅనియాన్, టెట్రా మిథైల్ ఇథైలిన్ డై అమైండ్ తో కలిసి ఆక్క్రిల్ అమైడ్ పాలిమరైజేజనులో ఉత్పేరకంగా పనిచేసి పాలిఆక్రిలమైడ్ (polyacrylamide) జెల్ ఏర్పడుటకు దోహదపడును.
అమ్మోనియం పెర్సల్ఫేట్ కు ఉన్న శక్తివంతమైన ఆక్సీకరణ గుణం కారణంగా దీనిని ప్రింటెడ్ సర్కూట్ బోర్డులమీద రాగిని అతికించుటకు ఫెర్రిక్ క్లోరైడ్ ద్రావణముకు ప్రత్నామ్యాయంగా ఉపయోగిస్తారు. క్రీ.శ.1909లోనే ఈ విధానాన్ని ఆవిష్కరణ చేశారు. జాన్ విలియం టుర్రన్టైన్ అమ్మోనియం పెర్ సల్ఫేట్స జలద్రావణాన్ని కాపరును సర్కూట్ బోర్డు మీద అతికించాడు. అమ్మోనియం పెర్సల్ఫేట్ ను వెస్టర్న్ బ్లాట్ జెల్ మరియు కేశవిరంజన ద్రవ్యాలలో ఉపయోగిస్తారు. కర్బన రసాయన శాస్త్రంలో ఆక్సీకరణిగా ఉపయోగిస్తారు.
గాలిలో కలిసిన, మోసుకురాబడిన అమ్మోనియం పెర్సల్ఫేట్ ధూ ళి ప్రకోపింప జేసే (irritating) గుణాన్నికలిగి ఉంది.పెర్సల్ఫెటేడ్ లవణాలు ఉబ్బసరోగ సంబంధలక్షణాలను ప్రకోపింప చేయును.
తేలినీలాపురం పక్షి సంరక్షణా కేంద్రం
తేలినీలాపురం పక్షి సంరక్షణా కేంద్రం శ్రీకాకుళం జిల్లా టెక్కలి మండలం తేలినీలాపురం గ్రామంలోని సైబీరియా నుండి వలసవచ్చిన పక్షి సంరక్షణా కేంద్రం.
ప్రతి సంవత్సరం 3000 పెలికాన్ మరియు స్టార్క్స్ పక్షులు సైబీరియా నుండి ఇచ్చటకు వలస వస్తాయి. ఇవి సెప్టెంబరు నుండి మార్చి నెల వరకు ఇచట నివసిస్తాయి. పక్షి ప్రేమికులకు ఈ ప్రాంతం అధ్భుతమైనది. 
ఆంధ్ర విశ్వ విద్యాలయం పరిశోధకులు చెప్పిన దాని బట్టి ఈ పక్షులు గత 15 సంవత్సరములనుండి ఒకే గగన మార్గములో వచ్చుచున్నట్లు తెలియుచున్నది. 15 సంవత్సరముల క్రితం ఇవి 10000 ఉండేవి.
ప్రస్తుతం ఆ సంఖ్య 3000 లకు పడిపోయినది. టెక్కలి పట్టణ పరిసర ప్రాంతాలైన తేలినీలాపురం, ఇజ్జువరం, నౌపడ ప్రాంతాలు వలస వచ్చే పక్షుల స్థావరాలుగా ఉన్నాయి. ఈ ప్రాంతములకు ప్రతి సంవత్సరం
సైబీరియా, రష్యా, మలేషియా, హంగేరి, సింగపూర్, జర్మనీ దేశముల నుండి సుమారు 113 రకముల విదేశీపక్షులు వచ్చుచున్నట్లు తెలియుచున్నది.
సైబీరియా దేశం నుంచి వలస వచ్చే ఈ పక్షులు ప్రతి ఏటా ఒడిశా రాష్ట్రంతోపాటు జిల్లా నలుమూలలకు చెందిన పర్యాటకుల్ని ఆనందానికి గురిచేస్తుంటాయి. ప్రధానంగా ఫెలికాన్‌, పెంటైడ్‌ స్టార్క్స్‌ అనే రెండు జాతుల పక్షులు ఈ ప్రాంతానికి వస్తుంటాయి. అక్టోబరు నెలలో సైబీరియా దేశంలో వాతావరణం అతి ఉష్ణ ప్రాంతంగా ఉండడంతో శీతల ప్రాంతంగా భావించే ఇక్కడికి వలస వస్తుంటాయి. సుమారు 4,500 కిలోమీటర్ల దూరం ఇవి ప్రయాణం చేస్తాయి. ఏటా వేలాది పక్షులు ఇక్కడకు వచ్చి స్థానికంగా ఉన్న చింత చెట్లపై నివాసం ఏర్పరుచుకుని కన్నుల పండువగా కనువిందు చేస్తుంటాయి. ఏటా అక్టోబరు నుంచి మార్చి వరకు ఇక్కడే వాటి విడిది. గుడ్డు దశ నుంచి రెక్కలొచ్చి ఎగరడానికి ఎదిగే వయసు వరకు ఈ పక్షులు ఇక్కడే రూపుదిద్దుకుంటాయి. ముఖ్యంగా గూడ కొంగలు ఆహారాన్ని సేకరించే తీరు అత్యద్భుతం. సమీపంలోని సముద్రం అలలపై కనిపించే చేపల్ని పసిగట్టి, వాటిని ముక్కున కరుచుకుని గూటికి తీసుకొస్తాయి. పిల్లలకు ఆహారాన్నిచ్చే దృశ్యం వీనుల విందుగా ఉంటుంది.
ఆరు నెలలపాటు సంతానోత్పత్తి గావించుకునే ఈ పక్షులు ఎటువంటి వీసా, పాస్‌పోర్టులు లేకుండానే సైబీరియా దేశం నుంచి ఈ ప్రాంతానికి వస్తుం టాయి. టెక్కలి మండలంలో తేలి నీలాపురంతోపాటు ఇచ్ఛాపురం మండలంలో తేలుకుంచి గ్రామంలోనూ ఈ పక్షులు విడిది చేస్తుంటాయి. సుమారు రెండున్నర దశాబ్దాల నుంచి ఈ ప్రాంతానికి వస్తున్న ఈ పక్షులను స్థానికులు వలస దేవుళ్లుగా భావిస్తున్నారు. ఈ పక్షులు రాకతో తమకు మంచి పంటలు లభిస్తాయని ఈ ప్రాంత రైతుల నమ్మకం. దీంతో పక్షులకు వీరే రక్షణ కల్పించడం గమనార్హం. పక్షుల జీవన క్రమం ఈ ప్రాంతీయులను ఆనందానికి గురిచేస్తుంది.
సుమారు 700 మచ్చల పెలికాన్ లు, 1200 రంగుల స్టార్క్స్ సుమారు 7000 కి.మీ ప్రతి సంవత్సరం ప్రయాణిస్తాయి.
ఈ పక్షులు సెప్టెంబరు నెలలో ఇచటికి వచ్చి గ్రుడ్లు పెట్టి పొదిగి సుమారు 7 నెలలు ఉంటాయి. అవి వాటి పిల్లలతో మే నెలలో వాటి మాతృ దేశానికి వెళ్ళి పోతాయి.
పొటాషియం బైకార్బోనేట్
పొటాషియం బై కార్బోనేట్ ఒక రసాయన సంయోగ పదార్థం.దీనిని పొటాషియం హైడ్రోజన్ కార్బోనేట్ (potassium hydrogen carbonate) లేదా పొటాషియం ఆసిడ్ కార్బోనేట్ (potassium acid carbonate) అనికూడా పిలుస్తారు.ఈ సమ్మేళనపదార్థం యొక్క రసాయన ఫార్ములా KHCO.
పొటాషియం బైకార్బోనేట్ రంగు లేనటువంటి, వాసన లేనటువంటి సంయోగ పదార్థం. కొద్దిగా క్షారగుణం కలిగిన లవణ పదార్థం. భౌతికంగా పొటాషియం బై కార్బోనేట్ స్పటికారంలో లేదా మృదువైన తెల్లని గుళికల రూపంలో ఉండును.పొటాషియం బై కార్బోనేట్ యొక్క అణుభారం 100.117 గ్రాములు/మోల్.ఈ సమ్మేళన పదార్థ యొక్క సాంద్రత 2.17గ్రాములు/సెం.మీ.ద్రవీభవనస్థానం 229 C, ఈ ఉష్ణోగ్రతవద్ద పొటాషియం
బై కార్బోనేట్ వియోగం చెందును.నీటిలో కరుగుతుంది. 20°Cనీటి ఉష్ణోగ్రతవద్ద,100 మి.లీలలో 33.7గ్రాములు,60°Cవద్ద 60 గ్రాముల పొటాషియం బైకార్బోనేట్ కరుగును.ఆల్కహాల్ లో కరుగదు.
అతిఅరుదుగా స్వాభావికంగా పొటాషియం బై కార్బోనేట్ లభిస్తుంది.పొటాషియం బైకార్బోనేట్ ఖనిజాన్నికాల్సినైట్ (kalicinite) అందురు.
100°Cనుండి 120 °C వద్ద పొటాషియం బైకార్బోనేట్ వియోగం చెందటం వలన పొటాషియం కార్బోనేట్, కార్బన్ డై ఆక్సైడ్ మరియు నీరు ఏర్పడును.
పైరసాయన చర్యలో ఏర్పడిన చర్యాజనితాలైన పొటాషియం కార్బోనేట్, కార్బన్ డై ఆక్సైడ్ మరియునీరు మద్య చర్య జరిగిన తిరిగి పొటాషియం బైకార్బోనేట్ ఉత్పత్తి అగును.
బేకింగులో ఆహార పదార్థాలు పొంగుటకు/ఉబ్బుటకు (leavening) కు అవసరమైన కార్బన్ డై ఆక్సైడ్ అందించు వనరుగా ఉపయోగిస్తారు. అగ్నిమాపక పరికారాలలో నిప్పును ఆర్పు పొడిరసాయన పౌడరుగా ఉపయోగిస్తారు.దీనిని BCరకానికి చెందిన అగ్నిమాపక పరికరాలలో వాడెదరు.మరియు ప్రయోగశాలలో రిఏజంట్ గా ఉపయోగిస్తారు.మేడికేసనులో బఫ్ఫరింగ్ కారకంగా ఉపయోగిస్తారు.
వైన్ తయారీలో పొటాషియం బైకార్బోనేట్‌ను అడిటివ్‌గా ఉపయోగిస్తారు.అలాగేఆహార పదార్థాలలో క్షారముగా, pHని నియంత్రణిగా ఉపయోగిస్తారు. క్లబ్ సోడాఅతి సాధారణంగా వాడు దినుసు పొటాషియం బై కార్బోనేట్.
ఫంగస్‌వినాశినిగా పొటాషియం బైకార్బోనేట్‌ను ఉపయోగిస్తారు.సీసాలలో నిల్వ చేసిన నీటికి రుచికి పొటాషియం బైకార్బోనేట్‌ను కలుపుతారు.కొందరు ఆఫ్రికనులు దేశీయ లవణంగా పొటాషియం బై కార్బోనేట్‌ను వాడెదరు.
ఎయిర్ బ్లూ
ఎయిర్ బ్లూ లిమిటెడ్ (ఎయిర్ బ్లూ అంటారు) పాకిస్థాన్కు చెందిన ఓ ప్రయివేటు విమానయాన సంస్థ. ఇస్లామాబాద్ నగరంలోని ఇస్లామాబాద్ స్టాక్ ఎక్స్చేంజీ (ఐఎస్ఇ) టవర్స్ 12వ అంతస్తులో దీని ప్రధాన కార్యాలయం ఉంది. ఎయిర్ బ్లూ ప్రతిరోజు దేశీయంగా ఇస్లామాబాద్, లాహోర్, కరాచీ మరియు పెషావర్ నగరాలతోపాటు అంతర్జాతీయంగా దుబాయ్, అబుదాబీ, షార్జా మరియు మస్కట్ దేశాలకు 30 సర్వీసులను నడిపిస్తుంటుంది. కరాచీ నగరంలోని జిన్నత్ అంతర్జాతీయ విమానాశ్రయం దీని ప్రధాన స్థావరం.
ఎయిర్ బ్లూ విమాన సంస్థ 2003లో ప్రారంభించబడింది. దీని కార్యకలాపాలు 18 జూన్, 2004 నుంచి అందుబాటులోకి వచ్చాయి. అప్పటి పాకిస్థాన్ ప్రధాన మంత్రి జఫారుల్లా ఖాన్ జమేలీ ఎయిర్ బ్లూ సేవలను ప్రారంభించారు. ఎయిర్ బస్ ఎ 320-200 విమానాలను మూడింటిని మొదట అద్దె ప్రాతిపదికన తీసుకుని వాటిని కరాచీ–లాహోర్ మరియు కరాచీ–ఇస్లామాబాద్ మధ్య నడిపించారు.
మార్చి 2015 నాటికి ఎయిర్ బ్లూ సేవలందించే గమ్యస్థానాలు:
ఎయిర్ బ్లూ ఎయిర్ లైన్స్ సంస్థ ప్రయాణికులకోసం అనేక సేవలందిస్తోంది. అన్ని విమానాల్లోనూ 3x3 లే అవుట్ తో ఎకానమీ క్యాబిన్, ప్రతీ సీటుకు ఓవర్ హెడ్ వీడియో స్క్రీన్ల సదుపాయం ఉంటుంది. పాకిస్థాన్ నుంచి ఇ-టికెటింగ్ సదుపాయాన్ని కల్పించిన తొలి విమాన సంస్థ ఎయిర్ బ్లూ. వైర్ లెస్ చెక్ ఇన్, సెల్ఫ్ చెకిన్ కియాస్క్ సదుపాయాలనందిస్తోంది. ఎయిర్ బ్లూ సొంతంగా జిన్నా అంతర్జాతీయ విమానాశ్రయం, కరాచీ లోనవంబరు 2008 లో సొంతంగా ప్రారంభించిన ప్రీమియం లాంజ్ లో ఇంటర్నెట్, కేబుల్ టీవీ, పత్రికలు, మర్దన కుర్చీలు, స్నాక్ బార్ సదుపాయాలున్నాయి. ఎయిర్ బ్లూ ఇ-కార్గో ద్వారా పాకిస్థాన్, యు.ఎ.ఇ., యు.కె. దేశాలకు సరుకులు రవాణా చేయవచ్చు.
జనవరి 2015నాటికి ఎయిర్ బ్లూ నడుపుతున్న విమానాల వివరాలు (వీటి సగటు వయస్సు 8.9 సంవత్సరాలు) :
ఎయిర్ బ్లూ విమానం 202: జూలై 28, 2010 నాడు కరాచీ లోని జిన్నా అంతర్జాతీయ విమానాశ్రయం నుంచి బయలుదేరిన ఎయిర్ బ్లూ ఎయిర్ బస్ ఎ321 విమానం ఇస్లామాబాద్ లోని బెనజీర్ భుట్టో అంతర్జాతీయ విమానాశ్రయం సమీపంలో ఉన్నమార్గల్లా కొండలకు ఢీకొని ప్రమాదానికి గురైంది.
డొంకెన శ్రీశైలం
డొంకెన శ్రీశైలం కాళోజీ చేత ‘అమ్మకవి’ అనిపించుకున్న సహజ కవి.
అమ్మను మాతృమూరిగానే కాదు, అపర దేవతగా గౌరవించి పూజించిన కరుణామయుడు. తన హాస్యోక్తులతో కడుపుబ్బ నవ్వించిన హాస్య ప్రియుడు. అమ్మ విశ్వరూపం, అమ్మనెనరు, అమ్మ తనం, అనితరసాధ్యమైన అమ్మ గుణాన్ని కవిత్వీకరించిన వాడు డొంకెన. డొంకెనది అహరహం స్త్రీల పట్ల ఆవ్యాజమైన గౌరవ దృక్పథం. ఆమె ఎత్తు ఆకాశమంతటిదన్నడు. ఈలోకంలో అద్భుతమైన అమ్మ నడక ఆగలేదు అని నినదిస్తూ నిలిచాడు. రైతన్న గుండెదడను, నేతన్న పోగుల పేగులు తెగిన సవ్వడిని తన కవిత్వంతో వినిపిస్తూ కష్టాలు, కన్నీరు ఎక్కడ ఉంటే అక్కడ ప్రత్యక్షమై కవితలల్లాడు. ఆయన పలుకుల్లో మాండలిక పదాలు, పలుకుబడులకు లోటుండక అవి తొణిసలాడుతూ వస్తాయి. అందుకే ఆతని తొలి కవితా సంపుటి అమ్మను భవనగిరిలోనే ఆవిష్కరించిన ప్రజాకవి కాళోజీ- అతనివి విద్యాలయాల్లో చదివిన చదువులు గాక (బడిపలుకులు గాకుండా) పలుకుబడులను (పామర జనరంజకాలని) శ్లాఘించాడు. 
‘అమ్మా’ (2001), ‘అమ్మనడక ఆగలేదు’ (2014) అన్నవి ఆయన కవితా సంపుటాలు.
ఆయన డిసెంబరు 4 2014 న మరణించారు.
గ్రాండ్ హయత్
గ్రాండ్ హయత్ ముంబయి అనేది విలాసవంతమైన 5 స్టార్ హోటల్. ఇది భారత దేశంలోని, ముంబయి నగరంలో గల తూర్పు సాంటాక్రూజ్ ప్రాంతంలో వెస్ట్రన్ ఎక్స్ ప్రెస్ రహదారి పక్కన ఉంటుంది. దీనిని చికాగోకు చెందిన లోహన్ అసోసియేట్స్ డిజైన చేసింది. గ్రాండ్ హయత్ ముంబయి హోటల్ 2004లో ప్రారంభమైంది. విదేశీ అతిధులతో పాటు వ్యాపారవేత్తలకోసం ఏర్పాటై ముంబయిలో ఉన్న అతి విలాసవంతమైన హోటళ్లలో గ్రాండ్ హయత్ ఒకటి. ముంబయి నగరానికి గుండెకాయలాంటి సాంటాక్రుజ్ లోని వెస్ట్రన్ ఎక్స్ ప్రెస్ వే పక్కన గ్రాండ్ హయత్ స్థాపించబడింది. ప్రధాన వ్యాపార కేంద్రాలైన బాంద్రా కుర్లా కాంప్లెక్స్, నేషనల్ స్టాక్ ఎక్స్చేంజీ, అమెరికన్ కన్సులేట్ వంటివెన్నో ఈ హోటలకు సమీపంలోనే ఉన్నాయి. ఈ హోటల్ కు దగ్గరలో అనేక పర్యాటక స్థలాలు ఉన్నాయి. ఇక్కడికి సుమారు 8 కిలోమీటర్ల దూరంలో బాండ్ స్టాండ్, మౌంట్ మేరీ చర్చ్, జోగర్స్ పార్క్ ఉన్నాయి. జుహు బీచ్ కూడా హోటల్ కు అతి దగ్గరగా ఉంటుంది. 5- స్టార్ సౌకర్యాలు గల ఈ హోటల్ విలాసానికే కాకుండా, విశ్రాంతి తీసుకునే పర్యాటకులకు, వ్యాపార కార్యకలాపలకు గ్రాండ్ హయత్ హోటల్ ఎంతో అనువుగా ఉంటుంది. గ్రాండ్ హయత్ ముంబయి హోటల్లో మొత్తం 547 గదులు మరియు 147 సర్వీసు అపార్టుమెంట్లు ఉన్నాయి. సుమారు 12 ఎకరాల విస్తీర్ణంలో ఈ హోటల్ ను నిర్మించారు. 30,000 వేల చదరపు అడుగుల విస్తీర్ణంలో బాంకెట్ హాల్ ఉంది. 1300 మంది అతిథులు ఇక్కడ ఒకేసారి సమావేశం కావచ్చు. అదేవిధంగా 2,790 చదరపు మీటర్ల విస్తీర్ణంలో పూర్తి స్థాయి అత్యున్నత అధునాతన సదుపాయాలతో కూడిన బాల్ రూమ్స్ సహా, కాన్ఫరెన్స్ మరియు సమావేశ మందిరం ఉన్నాయి. అంతేకాదు దీనిలో ప్రత్యేకమైన నాలుగు రెస్టారెంట్లు — చైనా హౌజ్, సిలినీ, సోమా మరియు ఫిఫ్టీ ఫైవ్ ఈస్ట్ పేరుతో ఉన్నాయి. ఈ రెస్టారెంట్లలో భారతీయ, అంతర్జాతీయ ఆహార పదార్థాలు లభిస్తాయి. అంతే కాకుండాఒక బార్, లాంజ్ లు, గౌర్ మెట్ స్టోర్, ఫిట్ నెస్ సెంటర్, మరియు బ్యూటీ సెలూన్ వంటివి హోటల్లోపలి మల్టీ లేవల్ షాపింగ్ ప్లాజాలో ఉన్నాయి. గ్రాండ్ హయత్ ముంబయి హోటల్లో గ్రాండ్ క్లబ్, క్లబ్ ఓయాసిస్ స్పా, పూల్ ఏరియా, మరియు నివాసాల కోసం బార్ బే క్యూ, చిన్న పిల్లల ఆట స్థలం, వ్యాపార కేంద్ర, అవుట్ డోర్ రిసెప్షన్ సౌకర్యం, వికలాంగులైన అతిధుల కోసం, ఒంటరిగా వచ్చే మహిళా పర్యాటకుల కోసం విడివిడిగా ప్రత్యేక సదుపాయాలు ఉన్నాయి. భారత దేశంలోనే అతి పెద్ద కళాఖండాల ప్రదర్శన కోసం పబ్లిక్ స్థలం ఉన్న హోటల్ గా ఇది గుర్తింపు పొందింది. ఇక్కడి షో కేసుల్లో వివిధ ప్రాంతాలకు చెందిన వర్ధమాన కళాకారులు రూపొందించిన 100 కు పైగా కళాఖండాలు చూపరులను ఎంతో ఆకట్టుకుంటాయి. విశ్రాంతి కోరుకునే అతిథుల కోసం ఫిట్ నెస్ సెంటర్, స్పాతో పాటు సుడిగుండాల స్నానం, స్విమ్మింగ్ పూల్, బీచ్ వాలిబాల్, బాస్కెట్ బాల్, టెన్నిస్, 100 మీటర్ల జాగింగ్ ట్రాక్, చిన్న పిల్లల కోసం స్విమ్మింగ్ పూల్ వంటి సౌకర్యాలెన్నో ఉన్నాయి. దీనిలో ఇన్ హౌస్ రెస్టారెంట్ చైనా హౌస్ అనేది చైనీస్ వంటలకు ప్రఖ్యాతి గాంచింది.గ్రాండ్ హయత్ వివిధ రకాల గదులను అథితుల కోసం అందిస్తోంది. వీటిలో గ్రాండ్ ఎక్జిక్యూటివ్, డిప్లామాటిక్ సూట్లు, ప్రెసిడెన్షియల్ సూట్లు ఉన్నాయి. ప్రతి గది కూడా ఎంతో అనుకూలంగా, ప్రపంచశ్రేణి ఇంటీరియర్ తో డిజైన్ చేయబడి ఉంటాయి. ప్రతి గదిలోనూ 40 అంగులాల ఎల్.సి.డి. టీవీ, డైరెక్ట్ డైలింగ్ సౌకర్యం, కేబుల్/ఉప గ్రహ కనెక్షన్, హై స్పీడ్ ఇంటర్నెట్, మినీ బార్, అత్యాధునిక స్నానాల గదులు, మరుగుదొడ్లు ఉంటాయి.
అనేక కార్యక్రమాలకు ఈ హోటల్ వేదికైంది. ఫిబ్రవరి 25, 2012 రోజున ఈ హోటల్ పేరు లిమ్కా బుక్ ఆఫ్ రికార్డ్స్ లోకి ఎక్కింది. భారతదేశం లోనే అతి పొడవైన 200 మీటర్ల లంచ్ టేబుల్ పై ఒకేసారి 530 అతిథులు భోజనం చేసిన ఫీట్ తో ఈ హోటల్ పేరు రికార్డుల్లోకి ఎక్కింది.
లెమన్ ట్రీ హోటల్స్
లెమన్ ట్రీ హోటల్స్అనేది భారతదేశంలో కంపెనీ ఆధారంగా నెలకొల్పిన పలుహోటళ్ల సముదాయంలో 2002లో చేర్చబడింది.భారత దేశవ్యాప్తంగా అనేక నగరాల్లో ఉన్న 26 మధ్య తరహా హోటళ్ల శాఖలు ఉండగా, దాదాపు 3,000 గదులు వీటిలో ఉన్నాయి. లెమన్ ట్రీ హోటల్స్ నాలుగు బ్రాండ్లు కలిగి ఉన్నాయి. వాటి పేర్లు లెమన్ ట్రీ ప్రీమియర్, లెమన్ ట్రీ హోటల్స్, రెడ్ ఫాక్స్ హోటల్స్ మరియు లెమన్ ట్రీ అమరాంటే మరియు లెమన్ ట్రీ వెంబనాడ్. లెమన్ ట్రీ ప్రీమియర్ హోటల్స్ ఉన్నత స్థాయి వినియోగదారులకోసం ఏర్పాటు చేయగా, లెమన్ ట్రీ అమరాంటే మరియు లెమన్ ట్రీ వెంబనాడ్లు వీటికి రిసార్ట్ లుగా ఉన్నాయి.లేమన్ట్రీ హోటల్స్ ను 2002లో మిస్టర్ పాటు కేశ్వనీ ప్రారంభించారు. మొదటి లేమన్ ట్రీ హోట్ జూన్ 2004లో గుర్గావ్లో ప్రారంభమైంది. [3] ఇది ఉద్యోగ్ విహార్ లో 49 గదులతో ఏర్పాటు చేయబడింది. 
ఈ హోటల్ గదుల్లో బెడ్స్ కూడా కూడా శాశ్వతంగా నిర్మించినవే కావడం గమనార్హం. దీని వల్ల బెడ్ల కింద శుభ్రం చేసేందుకు అటెండర్లు కాలం వృథా చేయడం ఉండదు.[4] దీని వల్ల ఒకే షిఫ్టులో 22 గదులను శుభ్రం చేయగలరు.[4]గుర్గావ్ లోని ఈ సంస్థకు చెందిన మొదటి హోటల్లో 49 గదులుండేవి.[4]
భారతదేశంలో అతి వేగంగా వృద్ధి చెందుతున్న లెమన్ ట్రీ హోటళ్ల సముదాయంగా గుర్తింపు పొందింది. లెమన్ (నిమ్మకాయ) అనే పేరుకు తగినట్లుగానే ఆ పండులోని తాజాదనం, చల్లదనం, ఉత్సాహంతో కూడిన మెరుపుదనం లేమన్ హోటళ్లో లభిస్తాయని ఆ సంస్థ ప్రచారం చేస్తుంటుంది. అంతేకాదు అతిధులకు గౌరవంతో కూడిన ఆహ్వానం అందించి, వారికి ఎంతో విలువనిస్తామని లెమన్ ట్రీ హోటల్స్ యజమాన్యం సౌగర్వంగా ప్రకటించింది.
ఈ హోటల్ ప్రధాన కార్యాలయం చిరునామా: అసెట్ నెం.6, ఎయిరో సిటీ హాస్పిటాలిటీ డిస్ట్రిక్ట్, న్యూఢిల్లీ 110037, న్యూఢిల్లీ, ఇండియా.
వ్యాపార పనులపై వచ్చే పర్యాటకుల కోసం లేమన్ ట్రీ హోటల్స్ ప్రత్యేక ధరలను అందిస్తోంది. లేమన్ ట్రీ హోటల్స్ లోని కొన్ని ప్యాకేజీల్లో ఉచిత వై-ఫై మరియు బఫెట్ బ్రేక్ ఫాస్ట్ ను అందిస్తున్నారు.[2]లెమన్ ట్రీ హోటల్స్ హోటల్ క్రెడిట్ పద్ధతిని కూడా కలిగి ఉంది.
భారత దేశంలో వేగంగా విస్తరిస్తూ, అతిథుల మన్ననలు అందుకుంటున్న ప్రఖ్యాత లెమన్ ట్రీ హోటల్స్ కు చెందిన పలు హోటళ్లు భారతదేశంలోని వివిధ ప్రాంతాల్లో ఉన్నాయి. ముఖ్యంగా మూడు బ్రాండ్లకు చెందిన ఈ హోటళ్ల వివరాలు, చిరునామాలు ఇలా ఉన్నాయి:
అహ్మదాబాద్ - గుజరాత్:
1) లెమన్ ట్రీ హోటల్, అహ్మదాబాద్ - గుజరాత్
ఔరంగాబాద్ - మహారాష్ట్ర:
2) లెమన్ ట్రీ హోటల్, ఔరంగాబాద్ - మహారాష్ట్ర
బెంగళూరు – కర్ణాటక:
3) లెమన్ ట్రీ ప్రీమియర్, ఉల్సూర్ లేక్, బెంగళూరు
4) లెమన్ ట్రీ హోటల్, ఎలక్ట్రానిక్స్ సిటీ, బెంగళూరు
5) లెమన్ ట్రీ హోటల్, వైట్ ఫీల్డ్, బెంగళూరు
చంఢీఘర్- పంజాబ్ &హర్యానా ల ఉమ్మడి రాజధాని:
6) లెమన్ ట్రీ హోటల్, చంఢీఘర్
చెన్నై – తమిళనాడు:
7) లెమన్ ట్రీ హోటల్, చెన్నై
8) లెమన్ ట్రీ హోటల్, షిమోనా, చెన్నై
డెహ్రూడూన్
9) లెమన్ ట్రీ హోటల్, డెహ్రూడూన్
న్యూఢిల్లీ:
10) లెమన్ ట్రీ ప్రీమియర్, ఢిల్లీ ఎయిర్ పోర్ట్
11) లెమన్ ట్రీ హోటల్, ఈస్ట్ ఢిల్లీ మాల్, కేసంబి
12) రెడ్ ఫాక్స్ హోటల్, ఈస్ట్ ఢిల్లీ
గోవా:
13) లెమన్ ట్రీ అమరాంటే బీచ్ రిసార్ట్, గోవా
గుర్గావ్:
14) లెమన్ ట్రీ ప్రీమియర్, లీజర్ వ్యాలీ, గుర్గావ్
15) లెమన్ ట్రీ హోటల్, ఉద్యోగ్ విహార్, గుర్గావ్
హైదరాబాద్- తెలంగాణా రాష్ట్రం:
16) లెమన్ ట్రీ ప్రీమియర్, హై టెక్ సిటీ, హైదరాబాద్
17) లెమన్ ట్రీ హోటల్, గచ్చిబౌలి, హైదరాబాద్
18) రెడ్ ఫాక్స్ హోటల్, హైటెక్ సిటీ, హైదరాబాద్
ఇండోర్:
19) లెమన్ ట్రీ హోటల్, ఇండోర్
జైపూర్ – రాజస్థాన్:
20) లెమన్ ట్రీ ప్రీమియర్ - జైపూర్
21) రెడ్ ఫాక్స్ హోటల్ - జైపూర్
కేరళ:
22) లెమన్ ట్రీ వెంబనాడ్ లేక్, కేరళ
పుణె:
23) లెమన్ ట్రీ హోటల్, హింజవాడీ, పుణె
లెమన్ ట్రీ హోటల్స్ అధికారికి వెబ్ సైట్
హోటల్ గాల్వెజ్
హోటల్ గాల్వెజ్ అనేది యునైటెడ్ స్టేట్స్ లోని టెక్సాక్ నగరం గాల్వెస్టన్ లో ఉన్న ఒక చారిత్రక హోటల్. ఈ హోటల్ 1911లో ప్రారంభించారు.బెర్నార్డో డి గాల్వేజ్ వై మాడ్రిడ్ అనే వ్యక్తి గౌరవార్థం దీనికి ఆ పేరు పెట్టారు. చారిత్రక ప్రదేశాల జాతీయ రిజిస్టర్ లో ఈ హోటల్ పేరు ఏప్రిల్ 4, 1979లో నమోదైంది.
హోటల్ గాల్వెజ్ & స్పా -విందాం గ్రాండ్ హోటల్ అనేది అమెరికాలోని చారిత్రక హోటల్స్ సముదాయంలో సభ్యత్వం కలిగి ఉంది.
గాల్వెస్టన్ ద్వీపంలో గతంలో ఉన్న ఓ పెద్ద హోటల్(బీచ్ హోటల్)అగ్ని ప్రమదాంలో దగ్ధం కావడంతో స్థానిక నేతలు 1898లో గాల్వెజ్ హోటల్ భవన నిర్మాణానికి ప్రణాళికలు రూపొందించారు. 1900 నాటి హరికేన్ తుఫాన్ తర్వాత ఈ ప్రణాళికను వేగవంతం చేసి తిరిగి పర్యాటకులను ఈ ద్వీపానికి రప్పించాలని ఆలోచించారు. ఈ హోటల్ నుసెయింట్ లూయిస్, మిస్సోరీ కి చెందిన మారన్, రస్సెల్ & క్రోవెల్ డిజైన్ చేశారు. $1 మిలియన్ల ఖర్చుతో నిర్మించిన ఈ హోటల్ జూన్ 1911లో ప్రారంభమైంది.
అక్టోబరు3, 1940లో గాల్వెజ్ హోటల్ ను విలయమ్ లూయిస్ మూడీ జూనియర్ ఆధీనంలోకి తీసుకున్నారు. రెండో ప్రపంచ యుద్ధం మొదలైనప్పటి నుంచి ముగిసేదాకా యునైటెడ్ స్టేట్స్ కోస్ట్ గార్డ్ రెండు సంవత్సరాల పాటుఆక్రమించుకున్నారు. దీంతో.. ఈ కాలంలో పర్యాటకులకు ఈ హోటల్ ను అద్దెకు ఇవ్వలేకపోయారు. యుద్ధం ముగిసిన తర్వాత 1940, 1950 కాలంలో ఈ హోటల్లో జరిగే గ్యాంబ్లింగ్ ఆట వల్ల గాల్వెజ్ ఆదాయం భారీగా పెరిగింది. అయితే ఇది సంఘవ్యతిరేక చర్య కావడంతో గ్యాంబ్లింగ్ పరిశ్రమను 1950 మధ్యకాలంలో టెక్సాస్ రేంజర్లు మూసివేశారు.
1965లో ఈ హోటల్ కు రంగులు వేసి పెద్ద ఎత్తున ఆధునీకరించారు. 1971 లో ఈ హోటల్ ను హార్వే ఓ.మెక్ కార్తే మరియు డాక్టర్ లీయోన్ బ్రోంబెర్గ్ స్వాధీనం చేసుకున్నారు. 1978లో ఈ హోటల్ ను కొనుగోలు చేసిన డెంటన్ కూలీ చొరవతో 1979లో ఈ హోటల్ మరోసారి ఆధునీకరించారు. 1989లో ఇది మారియట్ శాఖగా మారింది. ఈ హోటల్ ను 1995 ఏప్రిల్ లో గాల్వెస్టన్ కొనుగోలు చేశారు. స్థానిక రియల్ ఎస్టేట్ డెవలపర్ గా ఉన్న జార్జ్ పి.మిచెల్ ఈ హోటల్ కు 1911 నాటి పాత లుక్ వచ్చేలా దీన్ని తీర్చి దిద్దారు. 1996లో ఈ హోటల్ పేరును హోటల్ గాల్వెజ్ గా మార్చారు. ప్రస్తుతం దీనిలో 224 గదులు మరియు సూట్లు ఉన్నాయి.
హోటల్ గాల్వెజ్ & స్పా, విందాం గ్రాండ్ హోటల్ అనేది చారిత్రక గాల్వెస్టన్ ద్వీపంలో బిషప్ ప్యాలేస్ , గ్రాండ్ 1894 ఒపెరా హౌస్ కు అతి సమీపంలో ఉంటుంది. ఇవి గాకుండా రైలు రోడ్ మ్యూజియం మరియు టెక్సాస్ ఓడరేవు మ్యూజియం కూడా ఇక్కడికి సమీపంలో ఉంటాయి. ఈ హోటల్లో ఓ రెస్టారెంట్, పూల్ సైడ్ బార్, బార్/లాంజ్, స్విమ్ అప్ బార్ ఉన్నాయి. విశ్రాంతి, వినోద సౌకర్యాల్లో భాగంగా అవుట్ డోర్ పూల్, స్పా టబ్, 24 గంటల ఫిట్ నెస్ సదుపాయం ఉన్నాయి. ఈ 4 స్టార్ హోటల్లో 24-గంటల పాటు అందుబాటులో ఉండే వ్యాపార కేంద్రం, చిన్న సమావేశ గదులు కూడా ఉన్నాయి.ఇవి గాకుండా సెక్రటేరియల్ సేవలు, లిమో/టౌన్ కారు సేవ వంటివి లభిస్తాయి. వీటితో పాటు పబ్లిక్ ఏరియాలో కాంప్లిమెంటరీ వైర్ లెస్ ఇంటర్నెట్ సదుపాయం వంటివి కూడా ఉంటాయి. బాంకెట్ సదుపాయాలు, సమావేశ గదులు, బాల్ రూం, ప్రదర్శన స్థలం, క్రూయిజ్ షిప్ టెర్నినల్ షటిల్ వంటివి ఇక్కడ ఉన్నాయి. వ్యాపార సేవలు, వివాహ సేవలు, పర్యాటకులకు కావాల్సిన సమాచారం సేవలు కూడా అందిస్తారు.
224 ఏసీ అతిథి గదులు హోటల్ గాల్వెజ్ & స్పాలో ఉన్నాయి. విందాం గ్రాండ్ హోటల్ సదుపాయాల్లో భాగంగా లాప్ టాప్ పరికరాల సేఫ్ లు, కాఫీ/టీ మేకర్స్ కూడా ఉంటాయి. పిల్లో టాప్ పరుపులతో కూడిన బెడ్లు, స్నానాల గదుల్లో మేకప్ /షేవింగ్ అద్దాలు, బాత్ రోబ్స్, హెయిర్ డ్రయర్స్ ఉంటాయి. 42 అంగులాల ఫ్లాట్ స్క్రీన్ టీవీ వంటి సదుపాయాలెన్నో ఇక్కడ లభిస్తాయి.
పాటిబండ్ల వెంకటపతిరాయలు
పాటిబండ్ల వెంకటపతిరాయలు ప్రముఖ కవి మరియు రచయిత. ఈయన ఆంధ్రా గాంధీగా సుప్రసిద్ధులు. ఈయన ఉభయభాషా ప్రవీణుడు. తెలుగు,హిందీ,సంస్కృతంలో ప్రావీణ్యతతో పలు పుస్తకాలు వ్రాసారు. హిందీ ఉపాధ్యాయులుగా పనిచేసారు.
ఆయన 28 డిసెంబర్‌ 1914లో పాటిబండ్ల కోటయ్య, లక్ష్మిదేవి గార్ల కలల పంటగా కృష్ణాజిల్లా వీరులపాడు గ్రామంలో జన్మించారు. ఆయనది వ్యవసాయ కుటుంబం. అన్న పాటిబండ్ల వెంకటరామయ్య చౌదరి మంచి కవి మరియు పండితుడు. వెంకటపతిరాయల గారి చదువు స్థానికంగా ఉన్న తిలక్ జాతీయ పాఠశాలలో కొనసాగింది. ఆయన సాహిత్య గురువు జంగ హనుంత చౌదరి గారు.సాహిత్యంలో అనేక విషయాలను ఆయనవద్దనే నేర్చుకున్నారు.ఆయన చదువు మధ్యలో అర్థాంతరంగా ఆగిపోయింది.తరువాత హిందీ భాషా ప్రవీణ చదివి హిందీ ఉపాధ్యాయులుగా చేరారు. రాయలగారికి అన్నపూర్ణతో వివాహమైనది. 1972 లో వారు నిజామాబాదు లో స్థిరపడ్డారు. ఆయన ఎనిమిది పుస్తకాలను రచించి ప్రచురించాడు. వాటిలో దేశంలో దేవాలయాలు అనే పుస్తకం ప్రముఖమైనది. ఆయన దేశవ్యాప్తంగా కలినడకన 12 సంవత్సరాలపాటు పర్యటించారు
మహాత్మా గాంధీ సహాయనిరాకరణ , స్వదేశీ పిలుపుతో ఆయన కూడా ఉద్యమంలో పాల్గొన్నారు. చిన్నప్పటి నుండి ఖాదీ వస్త్రధారణపై మక్కువ ఎక్కువ.పాఠశాలకు కూడా ఖాదీ వస్త్రధారణ చేసేవారు.దేశంలోవివిధ ప్రాంతాలలో పర్యటించినపుడు ఆయనను "ఆంధ్రా గాంధీ" అని పిలిచేవారు.
ఆయనకు ఇద్దరు కూమరులు,ఒక కుమార్తె. పెద్ద కుమారుడు పి.రామమోహనరావు సీనియర్ డాక్టరు మరియు రాష్ట్ర జనవిజ్ఞాన పరిషత్ కు గౌరవాధ్యక్షులుగా ఉన్నారు. పెద్ద కోడలు డా జయనీ నెహ్రూ. చిన్న కుమారుడు కోటేశ్వరరావు బొంబాయి ఐ.ఐ.టి చదివాడు. కుమార్తె సరళ ఉపాధ్యాయురాలిగా పనిచేస్తుంది.ఆయన 27-4-2015 న నిజామాబాద్‌లో లో మరణించారు.
నాగాపురం
"నాగాపురం" కృష్ణా జిల్లా పెదపారుపూడి మండలానికి చెందిన గ్రామం. ఎస్.టి.డి.కోడ్ = 08674.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
పెదపారుపూడి మండలం మొత్తం ప్రాంతంతో పాటుగా పట్టణ ప్రాంతం కూడా ఉంది.
సముద్రమట్టానికి 11 మీ.ఎత్తు
గుడివాడ, పెడన, హనుమాన్ జంక్షన్, ఏలూరు
గుడివాడ, నందివాడ, ఉంగుటూరు, పామర్రు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 41 కి.మీ
మండల పరిషత్తు ప్రాధమిక పాఠశాల. 
జిల్లా పరిషత్తు ఉన్నత పాఠశాల, పాములపాడు.
ప్రాథమిక ఆరోగ్య కేంద్రం.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ కర్రే చిట్టిబాబు, సర్పంచిగా ఎన్నికైనారు. శ్రీమతి ఊడిగ జయరాణి ఉపసర్పంచిగా ఎన్నికైనారు.
వరి, మినుము
వ్యవసాయం
ఈ గ్రామానికి సోమవరప్పాడు ఒక శివారు గ్రామం. ఈ గ్రామాన్ని, జిల్లా పట్టణ పేదరిక నిర్మూలన సంస్థ డైరెక్టరు అయిన శ్రీమతి ఊడిగ హిమబిందు, ఆకర్షణీయ గ్రామం (స్మార్ట్ విలేజ్) గా తీర్చిదిద్దటానికై, ఈ గ్రామాన్ని దత్తత తీసుకున్నారు. ఈ కార్యక్రమంలో భాగంగా, 2015, జూలై-21వ తేదీనాడు, శ్రీమతి హిమబిందు సోదరీమణులు, ఈ గ్రామంలో, మరుగుదొడ్ల నిర్మాణదారులకు, సిమెంటు వరలను అందజేసినారు. [2]
చలసాని ప్రసాద్
చలసాని ప్రసాద్ ప్రముఖ కవి,రచయిత మరియు విమర్శకులు. ఆయన విప్లవ రచయితల సంఘం వ్యవస్థాపక సభ్యుడు.
చలసాని ప్రసాద్ స్వస్థలం కృష్ణా జిల్లా లోని భట్ల పెనుమర్రు. డిసెంబరు 8 1932 న కృష్ణానదీ తీరంలోని చల్లపల్లి దగ్గరిలో నాదెళ్ళవారి పాలెం లో జన్మించాడు. విరసం స్థాపనలో ఆయనది కీలకమైన పాత్ర. అత్యవసర పరిస్థితి కాలంలో ఆయన జైలుకు వెళ్లారు. నమ్మిన విప్లవ సిద్ధాంతానికి కట్టుబడిన ఆయన పలుమార్లు జైలుకు వెళ్లాడు. కవిగా, రచయితగా, విమర్శకుడిగా ఆయనకు మంచి పేరుంది. , కొడవటిగంటి కుటుంబరావు, రావిశాస్త్రి, కెవిఆర్‌లతో ఆయనకు సన్నిహిత సంబంధాలుండేవి. పలు గ్రంథాలను ఆయన సంకలనం చేశారు. శ్రీశ్రీ సాహిత్యంపై ఆయనకు ఎనలేని పట్టు ఉంది. సాంస్కృతిక, సాహిత్య ఉద్యమాల్లో ఆయన ముఖ్యమైన భూమిక పోషించారు. చలసాని ప్రసాద్‌కు ఇద్దరు కూతుళ్లు ఉన్నారు. విప్లవ సాహిత్యోద్యమంలో ఆయన చివరి శ్వాస వరకు పాల్గొంటూ వచ్చారు. కమ్యూనిస్టు కుటుంబంలో జన్మించిన ఆయన చివరి వరకు కమ్యూనిస్టుగానే కొనసాగాడు.
కమ్యూనిస్ట్ ఉద్యమంలో కీలక పాత్రవహించిన చలసాని ప్రసాద్.. నమ్మిన సిద్ధాంతాలకోసం చాలామందితో విభేదించాడు. కొంతకాలంగా ఆయన అనారోగ్యంతో ఉన్నాడు. ఎమర్జన్సీ కాలంలో చలసాని ప్రసాద్ జైలు శిక్ష అనుభవించాడు. సాహితీ విమర్శకుడుగా ఎందరికో స్ఫూర్తి నిచ్చాడు. విప్లవ రచయితల సంఘం స్థాపనలో శ్రీశ్రీతో కలిసి పనిచేశాడు. ప్రజా ఉద్యమాల అణిచివేతలపై జీవితకాలం పోరాడాడు. ఎన్నోసార్లు జైలు జీవితం గడిపాడు. శ్రీశ్రీ, రంగనాయకమ్మలకు చలసాని అత్యంత సన్నిహితులు.
ఆయన విశాఖపట్నం ఎ.వి.ఎన్ కళాశాల నుంచి రాజనీతి శాస్త్రం అధ్యాపకునిగా పదవీవరమణ చేశాడు. హెచ్.బి.కాలనీ, విశాఖపట్నంలో ని ఆయన గృహంలో అనేక వేల పుస్తకాలు ఉన్నాయి. అందులో ఎక్కడా లభించని అరుదైన పుస్తకాలు ఉన్నాయి. ఆయన అనేక విషయాలలో లోతుల వరకు చర్చించేవాడు.
ఆయన వామపక్ష భావజాలం కలిగి ఉన్నప్పటికీ విశ్వనాథ సత్యనారాయణ గారి సాహిత్య సమావేశాలకు ఎప్పుడూ హాజరయ్యేవాడు. ఆయనకు రచలనంటే ఆసక్తి ఎక్కువ.
సాహిత్య రంగంలో ఆయన కృషి రెండు పాయలుగా సాగింది. సాహిత్యోద్యమాలను నిర్మించడంలో గత అర్ధ శతాబ్దంలో ఆయన కీలక పాత్ర పోషించారు. విరసం వ్యవస్థాపకులలో ప్రధానమైన వారు. ఆయన పేరు ఎవరు ప్రస్తావించినా విరసం ప్రసాద్ అంటారు. విరసం అన్న మాట దాదాపుగా ఆయన ఇంటిపేరై పోయింది. ప్రసాద్ సాహితీ సృజన తక్కువేమీ కాదు. కవిత్వం, వ్యాసాలు రాశారు. అవసరమైనప్పుడల్లా సామాజిక, రాజకీయ అంశాల మీదా రాశారు. అయితే ఉద్యమజీవులందరికి లాగే తన సృజనాత్మక శక్తిని ప్రోది చేసుకుని, పదిల పరచుకుని ఆ రంగంలో కీర్తి సంపాదించాలన్న దుగ్ధ ఆయనకేనాడూ లేదు. 1970లో విరసం ఏర్పడినప్పటి నుంచి ఇప్పటిదాకా కార్యవర్గ సభ్యులుగా ఉన్నారు. 1985 నుంచి 88 వరకు మూడేళ్ల పాటు విరసానికి కార్యదర్శి. 1998 నుంచి 2002 వరకు అధ్యక్షులు. అయినా ఆయన సాహిత్యోద్యమంలో తనను తాను కార్యకర్తగానే పరిగణించే వారు. సాహితీ రంగం కూడా ఆయనను అదే దృష్టితో చూసింది. తొమ్మిదో తరతి విద్యార్థిగా ఉన్నప్పుడు 1947 “నవయుగ” సంచికలో “ఓ విద్యార్థి సోదరుడా, సమ్మెయే మన ఆఖరి ఆయుధమోయ్” అన్న పాటతో మొదలు పెట్టి కవిత్వం, సాహిత్య విమర్శ, ముందుమాటలు, సాహిత్య, రాజకీయ అంశాల మీద వ్యాసాలు దండిగానే రాశారు. చాలా కాలంపాటు ఒకటి రెండు అనువాదాలు తప్ప స్వతంత్ర రచనలుగా ప్రచురించడం మీద ఆయన దృష్టి ఎన్నడూ లేదు. 2008లో “సాహిత్య వ్యాసాలు”, 2010లో “చలసాని ప్రసాద్ రచనలు” వెలువడ్డాయి.
ఆయన జూలై 25 2015 శనివారం ఉదయం పదకొండున్నర గంటల సమయంలో విశాఖపట్టణం లోని తన నివాసంలోనే గుండెపోటుతో తుది శ్వాస విడిచారు. అంబులెన్స్ చేరుకునేలోగానే ఆయన మరణించారు.
బుడగ తామర
బుడగ తామర ఒక నీటి మొక్క. దీనిని గుర్రపుడెక్క అని కూడా అంటారు. ఆంగ్లంలో "వాటర్ హయసింథ్" అని పిలుస్తారు. వృక్షశాస్త్రంలో ఐకొర్నియా క్రస్సిపెస్ ("Eichhornia crassipes") అని అంటారు. ఇది దక్షిణ అమెరికా అమెజాన్ నదీ పరీవాహక ప్రాంతానికి చెందినది. ఇతర ప్రదేశాలలో ఇది ఒక కలుపు మొక్కగా, విపరీతంగా పెరిగే అనవసరపు మొక్కగా పరిగణించబడింది. చెరువుల్లో, నీటి గుంటల్లో, నీరు చేరే పలు చోట్ల తరచూ ఈ మొక్క కనిపిస్తుంది.
బుడగతామర నీటిపై తేలుతూ పెరిగే నీటి వృక్షం. ఇది దక్షిణ అమెరికాకి సంబంధించిన వృక్షం. పెద్ద, బారు, దళసరి ఆకులతో ఉండే ఈ చెట్టు ఆకులు నీటికి పైన ఉంటుంది, కొన్ని సందర్భాలలో నీటికి ఒక మీటరు ఎత్తుకు ఈ ఆకులు పెరుగుతాయి.
చల్లా రాధాకృష్ణమూర్తి
చల్లా రాధాకృష్ణమూర్తి సాహితీకారుడు, వ్యాసరచయిత, అనువాదకుడు, వ్యాఖ్యాత మరియు విమర్శకుడు. ఈయన ఆర్.ఎం.చల్లాగా అందరికీ సుపరిచితుడు. ఈయనకు తత్వశాస్త్రం, కవిత్వం మరియు సంగీతంలో కూడా మంచి ప్రావీణ్యం ఉంది.
ఆర్.ఎం.చల్లా పశ్చిమ గోదావరి జిల్లా భీమలాపురంలో జూన్ 28 1926 న జన్మించారు. ఆయన తండ్రి సుబ్బారాయుడు వైదిక విద్యా ఉపకారవేతనాల పోషకుడు. బాల్యంలో ఆయన ఆయన తండ్రి వద్ద వేదాలు మరియు వేదాంగాలను అభ్యసించారు.తండ్రికి తగ్గ కుమారునిగా పేరు పొందాడు.ఆయన కళాశాల విద్యను మచిలీపట్నంలోని హిందూ కళాశాలలో చదివారు. తారువాత తత్వ శాస్త్రాన్ని మద్రాసు లోని క్రిస్టియన్ కళాశాలలో చేసారు. స్విడ్జర్లాండ్ లోని ప్రబర్గ్ విశ్వవిద్యాలయంలో ఫ్రెంచ్ మరియు జర్మన్ భాఅషల గూర్చి లోతైన అధ్యయనం చేసారు. పారిస్ లో సోర్‌బోన్ లో పశ్చిమ తత్వశాస్త్రము, కళలు మరియు కళా విమర్శలపై అధ్యయనం చేసారు. పశ్చిమ ప్రాంతంలో పొర మరియు శాస్త్రీయ ప్రగతిపై ఆకర్షణ ఉన్నప్పటికీ, ఆయన తన జీవితాన్ని సౌకర్యవంతంగా ఉండేందుకు విదేశాలలో స్థిరపడలేదు. కానీ ఆయన ఆంధ్రప్రదేశ్ సాంస్కృతిక రాజధాని అయిన రాజమండ్రిలో నిర్మలమైన మరియు పాండిత్య జీవితాన్ని గడపడానికి యిష్టపడ్డారు.
చల్లా విదేశీ భాషలైన జర్మన్, ఆంగ్లం, పర్షియన్ మరియు పోలిష్ లో చక్కని జ్ఞానాన్ని కలిగినవారు. ఆయన ఋగ్వేదాన్ని ఫ్రెంచ్ అంరియు జర్మన్ భాషలలోకి అనువదించారు.
ఆయన భగవద్గీత గ్రంధాన్ని తెలుగులోని అనువదించారు. ఆయన జీవిత చరిత్ర వ్రాసిన టి.శివరామకృష్ణ మాటల్లో, ఆ గ్రంథం లోకమాన్య తిలక్ వ్రాసిన "గీతా రహస్య" (మరాఠీ) తో పోల్చదగిన రచన. ప్రసిద్ధ వైదిక పండితుడు ఉప్పులూరి అంపతిశాస్త్రి వ్రాసిన "ఆంజనేయ రమాయణం" అనే గ్రంథాన్ని తెలుగులోకి అనువదించారు. అద్వైతంలో విశేష వ్యక్తిగా ఆయన అద్వైతం, ఐన్‌స్టీన్ సాపేక్ష సిద్ధాంతం మరియు జీన్ పాల్ సార్థే వ్రాసిన ఆస్తిక వాదం ల తులనాత్మక అధ్యయనంతో ఒక గ్రంథాన్ని రచించారు.
చల్లా ఆస్ట్రేలియా కవులు వ్రాసిన కొన్ని రచనలను అనువాదం చేసారు. ఫ్రెంచ్ కవులు వ్రాసిన రచనలను ఆంగ్లంలోకి అనువదించారు. తిలక్ వ్రాసిన "అమృతం కురిసిన రాత్రి" తెలుగులోకి అనువాదం చేసారు. "లలితా సహస్ర స్తోత్రాన్ని" అనువదించారు. కాళిదాసు వ్రాసిన "మేఘదూతం"ను అనువదించారు.ప్రసిద్ధ రచయిత శ్రీపాద కృష్ణమూర్తి శాస్త్రి వ్రాసిన కొన్ని కవితలను "లిల్లీస్ ఇన్ ద లేక్(1950) అనే పేరుతో అనువదించారు.
ఆయన కావ్య రచనలు తత్వశాస్త్రం, ఆలోచన మరియు మేథస్సు యొక్క స్థాయిని తెలియజేస్తాయి.ఆయన తెలుగు మరియు ఆంగ్ల భాషల్లో అనేక రచనలు చేసారు. ఆయన ప్రసిద్ధ రచనలలో ఆంగ్లంలో "థార్న్స్ ఆఫ్ ప్లవర్స్(1948) , పోయమ్స్ ఇన్ యూరోప్(1949),రెడ్ డాంస్ ఆఫ్ న్యూ లైఫ్ అండ్ న్యూ లవ్(1953), పాషన్ అండ్ ఫిలాసఫీ(1954), బడ్స్ ఆఫ్ రెడ్ బ్లడ్(1961), లోటస్ ఆఫ్ మై హర్ట్(1961), బ్యూటీ అండ్ ద పోయత్(1967), మరియు జాన్ ఎఫ్.కెన్నెడీ జ్ఞాపకార్థం వ్రాసిన "ద ఎటర్నల్ ప్లెమ్". ఆయన తెలుగులో చిరస్మరణీయమైన పద్యాలు కోకిల, ప్రణయ సందేశం, ఊహా నివాసి మరియు అంబరం లను వ్రాసారు.
ఆయన ఏప్రిల్ 29 2014 న మరణించారు.
భవానీపురం
"భవానీపురం" కృష్ణా జిల్లా మచిలీపట్నం మండలానికి చెందిన గ్రామం.
సముద్రమట్టానికి 7 మీ.ఎత్తు 
శ్రీనివాస నగర్ కాలని, రామరాజుపాలెం, ఆకులమన్నాడు
పెడన, మచిలీపట్నం, గుడివాడ, రేపల్లె
భవానీపురం గ్రామము మరియు కోడూరు మండలంలోని ఉల్లిపాలెం మధ్యన, 77.5 కోట్ల అంచనా వ్యయంతో, ఒక వంతెన నిర్మించనున్నారు. ఈ పనికి టెండర్లు గూడా పిలిచారు. [1]
మచిలీపట్నం, పెడన నుండి రోడ్డురవాణా సౌకర్యం ఉంది. రైల్వేస్టేషన్; మచిలీపట్నం, విజయవాడ ప్రదాన రైల్వేస్టేషన్ 69 కి.మీ
మండలం ప్రాథమిక పాఠశాల
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి; 2015, జూలై-23; 3వపేజీ.
దుగ్యాల శ్రీనివాస రావు
దుగ్యాల శ్రీనివాస రావు భారత జాతీయ కాంగ్రెస్ పార్టీకి చెందిన రాజకీయనాయకుడు. ఆయన ఆంధ్రప్రదేశ్ శాసనసభా సభ్యునిగా పాలకుర్తి అసెంబ్లీ నియోజకవర్గం నుండి తన సేవలనందించారు.
ఆయన వరంగల్ జిల్లా లోణి వర్ధన్నపేట మండలానికి చెందిన నల్లబెల్లి గ్రామంలో జన్మించాడు. వరంగల్లో BAMS ఆయుర్వేద డాక్టర్ చదివాడు. ఈయన భార్య సుమన.
BAMS ఆయుర్వేద డాక్టర్ వృత్తి అయిన కాంట్రాక్టర్ గా ప్రభుత్వ లైసెన్స్ పొంది R&B పనులు చేస్తూండే వాడు.
అప్పటి చెన్నూర్ ఇప్పటి పాలకుర్తి అసెంబ్లీ నియోజకవర్గం చరిత్రలో నెమురుగోమ్ముల యెతిరాజారావు గారి కుటుంబ సభ్యులు 1962- 2004 వరకు MLAలుగా గెలిచారు. ఈ నియోజకవర్గం ప్రజలకు వాళ్ల పాత ముఖాలు చూసి,చూసి బోరుకొట్టింది,పాలకుర్తి నియోజక వర్గం 2004 వరకు చెన్నూరు నియోజకవర్గంలో ఉండేది.
చెన్నూరు సెగ్మెంట్ లో పాలకుర్తి, కొడకండ్ల, తోర్రూరు, నర్సింహులపేట, నెల్లికుదురు మండలాలుండేవి.
2009 డీలిమిటేషన్ లో చెన్నూరు నుంచి విడిపోయి.. పాలకుర్తి సెగ్మెంట్ గా ఏర్పడింది.
తొర్రూర్, కొడకండ్ల, పాలకుర్తి మండలాలతోపాటు వర్థన్నపేట నియోజకవర్గంలోని రాయపర్తి, జనగామలోని దేవరుప్పల మండలాలు ఇందులో కలిసిపోయాయి.
పాలకుర్తిలో ఉన్న నర్సింహులపేటను డోర్నకల్ లో… నెల్లికుదురును మహబూబాబాద్ లో కలిపారు.
పాలకుర్తి నియోజక వర్గంలో ఐదు మండలాలున్నాయి. 2004 సాదారణ ఎన్నికల్లో పాలకుర్తి అసెంబ్లీ నియోజకవర్గం నుండి శ్రీ దుగ్యాల శ్రీనివాస రావు తెలంగాణ రాష్ట్ర సమితి నుండి తెలుగుదేశం పార్టీ నుండి నెమురుగోమ్ముల సుధాకర్ రావు తెలంగాణ ఉద్యమంలో ప్రజల అనుకూలత, సుధాకర్ రావు కుటుంబ పాలనపోవలని కొందరు బావించారు. ఇంట్లో వైరం నెమురుగోమ్ముల సుధాకర్ రావు సొంత తమ్ముడు శ్రీ నెమురుగోమ్ముల ప్రవీణ్ రావు గారి మద్దతుతో MLA గా శ్రీనివాస రావు గెలిచారు.
తెలంగాణ ఉద్యమంలో ప్రజలు ఉంటే అప్పటి భారత జాతీయ కాంగ్రెస్ పార్టీకి చెందిన ముఖ్యమంత్రి రాజశేఖరరెడ్డి తెలంగాణలో టీఆర్ఎస్ పార్టీ లేకుండా చేయాలని తలచారు. శ్రీనివాస రావును, మాందాటి సత్యనారాయణ లను ఉపయోగించుకున్నారు. రాజశేఖర రెడ్డి 22 మంది తెలంగాణ రాష్ట్ర సమితి శాసనసభ్యులలో నుండి 10 మందిని కాంగ్రేస్ పార్టీ లోనికి పార్టీ ఫిరాయింపుకు ఉపయోగించుకున్నాడు. శ్రీనివాసరావు 2009లో కాంగ్రెస్ పార్టీలోకి చేరారు.
కాంగ్రెస్ పార్టీలోనికి ఫిరాయించిన కారణంగా ఆయనపై తెలంగాణ ద్రోహి అన్నముద్ర పడింది.దీని ఫలితంగా ఆయన 2009 లో పాలకుర్తి అసెంబ్లీ నియోజకవర్గం నుండి కాంగ్రేస్ పార్టీ తరపున పోటీ చేసాడు. కానీ ఎర్రబెల్లి దయాకర్ రావు చేతిలో ఓడిపోయాడు. 2014 లో కూడా ఆయన కాంగ్రెస్ పార్టీ తరపున పోటీచేసినా ఎర్రబెల్లి దయాకర్ రావు చేతిలో రెండవసారి ఓడిపోయాడు.
శ్రీనివాస రావు ఓడిపోవడానికి కారణాలు అనేకం:- టీఆర్ఎస్ పార్టీ కార్యకర్తలు చిన్నచిన్న లీడర్లు శ్రీనివాస రావు కోసం నిద్రహారాలు మాని పనిచేశారు సొంత పైసలు ఖర్చు పెట్టుకున్నరు. ( వీరిని ఏనాడు పట్టించుకోలేదు). అతను నమ్ముకున్న మండలం రాయపర్తి పార్టీ కార్యకర్తలు ఒకప్పుడు విజయానికి, ఇప్పుడు ఓటమికీ కారకులు వాళ్ళే..
గోపరాజు సరస్వతి
సరస్వతి గోరా (1912–2006) భారతీయ సామాజిక ఉద్యమకారిణి. ఆమె సంఘసేవిక, మతాతీత మానవతావాది. ఆమె నాస్తిక కేంద్రానికి అనేక సంవత్సరాలపాటు ప్రసిద్ధ నాయకురాలిగా యున్నారు.ఆమె అస్పృస్యత మరియు కుల వ్యవస్థ పై అనెక కార్యక్రమాలను, ఉద్యమాలను చేసారు.
ఆమె విజయనగరంలో 1912లో జన్మించింది. పదేళ్ల వయసులో గోరాతో పెళ్ళయ్యింది. గోరాతో పాటు ఆమె నాస్తిక కేంద్రాన్ని స్థాపించింది. ఈ కేంద్రంలో నాస్తికవాదం, హేతువాదం మరియు గాంధేయవాదం వంటి వాటిపై మానవతా విలువలు పెంపొందించేవారు. గోరాతో పాటు సరస్వతీ గోరా 1928 ప్రాంతాల్లో శ్రీలంకలో ఉన్నారు. మతాచారాల్ని ధిక్కంచారు. పైగా ఆమె గర్భవతిగా ఉన్నప్పుడు కావాలని గ్రహణం చూశారు. రాహువు, కేతువులు మానవ సమాజంలోనే ఉన్నారన్నారు. నిప్పులమీద నడవడమనేది దేవతల మహాత్మ్యం కాదని ఎవరైనా నడవవచ్చని ఆమె స్వయంగా నిప్పుల మీద నడచి ఋజువు చేసింది. దేవదాసీ వ్యవస్థ భ్రష్టాచారమంటూ దేవదాసీలకు స్వయంగా వివాహం జరిపించారు. కుల నిర్మూలన, నాస్తిక వాదాల్ని విస్తృతంగా ప్రచారం చేశారు. క్విట్ ఇండియా ఉద్యమంలో పాల్గొని కొన్నాళ్లు జైలుశిక్ష అనుభవించారు. అస్పృశ్యతా నివారణ ఉద్యమం చేపట్టారు. మహాత్మా గాంధీజీ ఆమె సేవల్ని గుర్తించి సేవాగ్రామ్ ఆహ్వానించారు. ఆహార కొరత ఉన్న రోజుల్లో కూరగాయలు పండించాలని ఉద్యమించారు. ఈనాం భూముల్ని పొలాలు లేని రైతులకు పంచాలని సత్యాగ్రహం చేపట్టారు. ఆచార్య వినోబాభావే చేపట్టిన సర్వోదయ ఉద్యమాన్ని చేపట్టి దేశమంతా పర్యటించి వినోబాభావే ఆశయాలకు వ్యాప్తి కల్పించారు.మతాన్ని సూచించే ఏ ఆభరణాలు, చిహ్నాలు ఆమె ధరించే వారు కాదు. పుణ్యవతిగా బొట్టు, కాటుక, గాజులు, మంగళసూత్రాలు వంటివి ధరించలేదు. 1975 జూలై 26న గోరా మరణించినప్పుడు ఆమె అభిమతానికి అనుగుణంగా ఏ మత సంప్రదాయాన్ని పాటించకుండా సంస్కారాలు జరిపించారు.
ఆమె క్విట్ ఇండియా ఉద్యమంలో పాల్గొన్నారు. రెండున్నర సంవత్సరాల వయస్సు గల కుమారుడు "నియంత"తో పాటు జైలు జీవితం గడిపారు
ఆమె కుమార్తె "మనోరమ" వివాహం అర్జునరావుతో జరిగింది. ఈ వివాహం 1960 లో జవహర్ లాల్ నెహ్రూ అధ్వర్యంలో జరిగింది.గోరా మరియు సరస్వతి గోరా దంపతులకు 9 మంది పిల్లలు. వారు మనోరమ, గోపరాజు లవణం, మైత్రి, చెన్నుపాటి విద్య, గోపరాజు విజయం, గోపరాజు సమరం, గోపరాజు నియంత, డా.మరు, నవ్. సరస్వతి గోరా 2006 ఆగస్టు 19 న అనారోగ్యంతో విజయవాడలో మరణించారు.
పి.రమేష్ నారాయణ
పి.రమేష్ నారాయణ అనంతపురం జిల్లాకు చెందిన ప్రముఖ విద్యావేత్త, సాహితీకారుడు.ఆయన ఇండియన్ బయోఫిజికల్ సొసైటీలో శాశ్వత సభ్యులు.
ఇతడు 1947వ సంవత్సరంలో అనంతపురం పట్టణంలో జన్మించాడు. పి.ఎల్ నారాయణరావు ఇతని తండ్రి. ఇరవయ్యవ శతాబ్దం తొలిదశకాల్లో రాయలసీమలో ప్రముఖ ప్రచురణకర్త, మరియు అనంతపురం జిల్లాలో తొలి ప్రచురణకర్త అయిన 'ఆత్మారాం అండ్ కో' వ్యవస్థాపకుడు వి.ఆత్మారామప్ప ఇతని తాతగారు. ఇతని బాల్యంలో విద్యాభ్యాసం అనంతపురం పట్టణంలోనే గడిచింది. స్థానిక ప్రభుత్వ ఆర్ట్స్ అండ్ సైన్స్ కళాశాలలో 1963-1966లో బి.ఎస్.సి, తిరుపతి శ్రీవేంకటేశ్వర విశ్వవిద్యాలయంలో 1966-1968లో ఎం.ఎస్.సి చదివాడు. 1985లో నుండి బి.యిడి., 1987లో శ్రీకృష్ణదేవరాయ విశ్వవిద్యాలయం నుండి జంతుశాస్త్రంలో పి.హెచ్.డి, 2004లో నుండి ఎం.యిడి. డిగ్రీలు పొందాడు.
ఇతడు ఉపాధ్యాయ వృత్తిపైన కల మమకారంతో 1968లో అనంతపురం సాయిబాబా నేషనల్ జూనియర్ కాలేజీలో జంతుశాస్త్ర అధ్యాపకుడిగా తన ఉద్యోగ ప్రస్థానాన్ని ప్రారంభించాడు. అదే విద్యాసంస్థలో 37 సంవత్సరలు పనిచేసి 2005లో పదవీ విరమణ గావించాడు. 1989 నుండి 2005 వరకు పదిహేడు సంవత్సరాలకు పైగా ప్రధానాచార్యుడిగా జూనియర్ కళాశాల మరియు ఉన్నతపాఠశాల బాధ్యతలు సంయుక్తంగా, సమర్థవంతంగా నిర్వహించాడు. పదవీ విరమణ అనంతరం అనంతపురంలోని లిటిల్‌ఫ్లవర్ మహిళా బి.యిడి. కళాశాలలో నాలుగు సంవత్సరాలు, సత్యసాయి ఇన్‌స్టిట్యూట్ ఆఫ్ హయ్యర్ లర్నింగ్ బి.యిడి విభాగంలో 4 సంవత్సరాలు అధ్యాపకుడిగా సేవలను అందించాడు. ఇతడు ఉత్తమ ఉపాధ్యాయుడిగా, పరిపాలనా దక్షుడిగా పలువురి ప్రశంసలను పొందాడు.
ఇతడు వృత్తి రీత్యా ఉపాధ్యాయుడైనా ప్రవృత్తి రీత్యా సాహితీప్రియుడు, సామాజిక కార్యకర్త,
అప్పులకంట
అప్పులకంట , అనంతపురం జిల్లా, హిందూపురం మండలానికి చెందిన గ్రామము.
కొట్నూరు
కొట్నూరు , అనంతపురం జిల్లా, హిందూపురం మండలానికి చెందిన గ్రామము
బసవనహళ్ళి
బసవనహళ్ళి , అనంతపురం జిల్లా, హిందూపురం మండలానికి చెందిన గ్రామము
సూగూరు
సూగూరు , అనంతపురం జిల్లా, హిందూపురం మండలానికి చెందిన గ్రామము
వడ్డాది సౌభాగ్య గౌరి
వడ్డాది సౌభాగ్య గౌరి మహిళా సమాజ సేవకురాలు. విజయవాడలో నాస్తిక కేంద్ర వ్యవస్థాపకులు గోరా గారి సోదరి.
ఆమె 1915 మార్చి 18 న కాకినాడలో గోపరాజు రాజ్యలక్ష్మి, వెంకట సుబ్బారావు దంపతులకు నాల్గవ కుమార్తెగా జన్మించింది. ఏడవ తరగతి వరకే చదువుకున్నారు. ఆమె తండ్రిగారు రచించిన కీర్తనలు, అధ్యాత్మ రామాయణ కీర్తనలు పాడటం నేర్చుకొని, తొమ్మిదేళ్ళ వయస్సునుండి స్కూలు నాటకాలలో ముఖ్య భూమికలల్లో నటించారు. పదకొండేళ్ళకి విశాఖపట్నం వాస్తవ్యులు డా.కృష్ణారావుగారితో వివాహమయింది. 1949లో బొల్లారంలో భర్త మెడికల్‌ ప్రాక్టిస్‌ మొదలుపెట్టడంతో అప్పటినుండి హైదరాబాదులోనే స్థిరపడ్డారు. ఆమెకు ఐదుగురు కుమార్తెలు, ఒక కుమారుడు. నలుగురు అమ్మాయిలను భారతీయ నృత్యాలలో, ముఖ్యంగా కూచిపూడి నృత్యంలో పేరు సంపాదించుకోడానికి ఆవిడ శ్రమ, ప్రోత్సాహం చాలా అందించారు.
ఆమె బొల్లారంలో ఉన్నప్పుడు మహిళా సమాజం ఒకటి మొదలుపెట్టి భర్త గారి ప్రోత్సాహంతో ఎన్నో కార్యకలాపాలని ప్రవేశపెట్టింది. కుట్టుపనులు, చేతిపనులే కాక, స్వెట్టర్లు అల్లి అమ్మడం, ఎవరికి వచ్చిన పనులు వారు చేసి ఒక ఉపాధి కల్పించుకోడానికి పనులు కల్పించేది. మహిళలకి సమాజం పనులలో పాల్గొనడానికి వీలుగా ఉండి సమాజం యొక్క సభ్యత్వం పెరిగింది. ఇదంతా చూసి గోరా గారు వెంటనే అంబర్‌ చర్కాలు తెప్పించి, వాటి మీద దూది ఏకడం, దారం, వడకటం, వాటిని అమ్మడానికి ఏర్పాటు చేయడంతో చాలా కొద్దికాలంలోనే సమాజం అభివృద్ధి చెందుతూ వచ్చింది. 
భర్త మరణించిన తర్వాత ఒక మహిళగా ఎన్నో సమస్యలు ఎదుర్కొన్నా ఒక ఆత్మస్థైర్యంతో, ఆత్మవిశ్వాసంతో సమష్టి కుటుంబంలోని నిబంధనలు పాటిస్తూ, పేరు ప్రతిష్ఠలు నిలబెట్టడానికి తాపత్రయపడుతూ మరో జీవిత అధ్యాయం మొదలు పెట్టడం అయింది. పిల్లలందరిని పోస్టుగ్రాడ్యుయేషన్‌ వరకు చదివించిందింది.కూచిపూడి నృత్యంలో నలుగురు కూతుర్లు పేరు ప్రఖ్యాతులు సంపాదించుకోడానికి తోడ్పడింది. ఆమె కుమార్తెలు ఉమా రామారావు, సుమతీ కౌశల్‌లు కూచిపూడి నేర్చుకొన్న మొదటి ఆడపిల్లలో ఒకరుగా చెప్పొచ్చు. పెద్ద కూతురు డాఉమా రామారావు, నృత్య అధ్యాపకురాలిగా 1960లలో ప్రభుత్వ సంగీత కళాశాలలో ఉద్యోగం చేసి, తర్వాత పొట్టి శ్రీరాములు విశ్వవిద్యాలయంలో నృత్యశాఖాధిపతిగా ఉంటూ మరాఠా మహారాజు సహాజి రాసిన ప్రబంధాలపై పరిశోధనచేసి డాక్టరేటు పుచ్చుకోడం జరిగింది. రెండో కూతురు, సుమతీ కౌశల్‌ (ప్రస్తుతం అమెరికాలో ఉంటూ నృత్యం నేర్పుతున్నారు) కూచిపూడి, భరతనాట్యం, ఒడిస్సి నృత్యాలలో ప్రావీణ్యత పొంది దేశ, విదేశాలలో పేరు ప్రఖ్యాతులు తెచ్చుకొన్న ప్రఖ్యాత నర్తకి. 1957లో డిల్లీలో జరిగిన "ఇంటర్‌ యూనివర్సిటీ యూత్‌ ఫెస్టివల్‌”లో కూచిపూడిలో మొదటి బహుమతి తెచ్చుకొన్న ప్రథమ నర్తకి.
ఆమె తొంభై రెండేళ్ళ వయస్సులో 2007 జనవరి 14న ఆఖరి శ్వాస విడిచారు.